title: Musta rakkaus (elokuva)

text: Seuraavana päivänä Marjatta kohtaa insinööriksi opiskelevan Paulin, ja pian he ovat kihloissa. Marjatta haaveilee tulevaisuudestaan insinöörin rouvana. Pauli on toistaiseksi vähävarainen, mutta hänellä on varakas setä ja hyvät uranäkymät. Hän osoittautuu kuitenkin sairaalloisen mustasukkaiseksi ja luulotautiseksi. Marjatan koskemattomuus on Paulille ensiarvoisen tärkeää. Marjatta vaikenee Untosta.


title: Musta rakkaus (elokuva)

text: Tilanne alkaa kärjistyä, kun Marjatta ja Pauli tapaavat sattumalta Unton, joka kännipäissään uhoaa olleensa Marjatan ensimmäinen. Pauli vie Marjatan kotiinsa selvittämään asiaa, saa raivokohtauksen ja heittää tytön ulos. Marjatta on kuitenkin valmis sovintoon. Draaman käännekohdassa Artulle eräästä pikkuasiasta suivaantunut naapurin Lahtiska möläyttää Artun ja Paulin kuullen Unton yöllisestä vierailusta Marjatan kammarissa. Pauli heittää vihkisormuksensa lattialle ja häipyy raivoissaan ulos. Arttu heittää Marjatan kadulle rankkasateeseen, mutta alkaa samantien katua.


title: Musta rakkaus (elokuva)

text: Marjatta sairastuu vakavasti, mutta paranee hiljalleen. Paulin mielisairaus sen sijaan saa alati vakavampia muotoja. Hän etsii Unton käsiinsä ja surmaa itseään fyysisesti voimakkaamman miehen lyömällä tätä silitysraudalla päähän. Sen jälkeen hän juoksee kotiinsa ja surmaa itsensä. Lääkäri kannustaa tapahtumista masentunutta Marjattaa unohtamaan tragedian ja ottamaan itseään niskasta kiinni. Lopulta näin käykin.


title: Musta rakkaus (elokuva)

text: Tamperelaisen Aamulehden kriitikko Olavi Veistäjä piti "Musta rakkauden" filmatisointia onnistuneena. Hän kirjoitti: "Käsikirjoituksen laatija Juha Nevalainen on onnistuneesti keskittynyt romaanin olennaiseen ainekseen siinä muodossa kuin kirjailija on sen muokannut uudelleen." Paulin kuolemaa Veistäjä piti erittäin hyvin visualisoituna.


title: Musta rakkaus (elokuva)

text: Turun Sanomien Jukka Martinkari oli arvioissaan varovaisempi: hänen mielestään teoksen taiteellinen arvo jäi verraten vähäiseksi taitavasta miljöökuvauksesta ja hyvästä näyttelijäntyöstä huolimatta. Martinkari rinnasti Paulin itsemurhan "Tuntemattoman sotilaan" Lehdon itsemurhaan. Uusi Aika -lehden nimimerkki Femina (Helmi Neva) katsoi puolestaan, että Paulin kriisi eskaloitui turhan nopeasti ja Jurkan tulkinta jäi eräissä kohdin pintapuoliseksi.


title: Musta rakkaus (elokuva)

text: Elokuvauutiset.fi arvioi vuonna 2010 "Mustan rakkauden" pääosin onnistuneeksi ja kehui eritoten Raichin kuvausta.


title: Musta rakkaus (elokuva)

text: "Tuntematon sotilas" -elokuvan suurmenestys herätti mielenkiintoa Linnan muidenkin romaanien filmausta kohtaan. Linna myi "Mustan rakkauden" filmausoikeudet SF:lle. Elokuvan ulkokuvat otettiin enimmäkseen Tampereella, mutta amurilainen puutalomiljöö lavastettiin sellaisenaan myös Helsingin Liisankadun studiolle. Näyttelijöistä Jurkka oli tyytyväinen suoritukseensa Paulina; Sinisalo luonnehti roolihahmoaan Untoa "villieläimeksi", joka tuskin tiedosti tekonsa vakavuutta. "Mustan rakkauden" ensi-ilta oli Tampereella.


title: Musta rakkaus (elokuva)

text: Televisiossa "Musta rakkaus" esitettiin ensi kerran 11. syyskuuta 1965. Toisella televisioesityskerrallaan huhtikuussa 1971 elokuva sai runsaat kaksi miljoonaa katsojaa. Finnkino Oy on julkaissut "Mustan rakkauden" DVD:nä.


title: Musta rakkaus (elokuva)

text: "Mustan rakkauden" kreditoimattomia näyttelijöitä ovat muun muassa Maikki Länsiö, Sylva Rossi ja Anton Soini. Eero Eloranta tekee pienen sivuroolin Unton juopuneena kaverina. Avustajatason tehtävissä on muun muassa Vili Auvinen. Sivuosa lääkärinä oli 1910-luvulla näyttelijänuransa aloittaneen Aku Korhosen toiseksi viimeinen elokuvatehtävä.


title: Penn & Teller’s Smoke and Mirrors

text: Penn & Teller’s Smoke and Mirrors on yhdysvaltalaisen taikuri- ja koomikkokaksikko Penn & Tellerin ideoima, julkaisematta jäänyt videopeli. Se oli kokoelma minipelejä, jotka yhtä poikkeusta lukuun ottamatta tehtiin yksinomaan sitä tarkoitusta varten, että pelin omistaja voisi huijata ystäviään eri keinoin.


title: Penn & Teller’s Smoke and Mirrors

text: "Penn & Teller’s Smoke and Mirrors" jäi julkaisematta vuonna 1995 Sega Mega-CD -formaatin vanhennuttua ja Imagineering-pelitalon ajauduttua konkurssiin. Uutta julkaisijaa pelille ei löytynyt. Joitakin arvostelukappaleita oli kuitenkin ehditty lähettää pelialan lehdille, ja pelistä julkaistiin arvostelu muun muassa Electronic Gaming Monthlyssa ja VideoGamesissa.


title: Penn & Teller’s Smoke and Mirrors

text: Pelissä on useita minipelejä. Ne ovat:


title: Penn & Teller’s Smoke and Mirrors

text: "Desert Busissa" pelaaja ohjaa Las Vegasista Phoenixiin autiomaan halki suoralla tiellä ajavaa linja-autoa, jonka matka kestää kahdeksan tuntia. Pitkästä kestosta ja monotonisuudesta huolimatta ajaminen vaatii pelaajalta valppautta, sillä ratti viettää oikealle. Tien sivuun ajaminen johtaa hinaukseen takaisin lähtöpisteeseen. Perille pääsystä saa yhden pisteen. Penn ja Teller keksivät "Desert Busin" Eddie Gorodetskyn kanssa kannanottona 1990-luvun keskusteluun videopelien väkivaltaisuudesta, tarkoituksenaan keksiä aiheeltaan realistinen ja mahdollisimman tylsä peli.


title: Penn & Teller’s Smoke and Mirrors

text: "Penn & Teller’s Smoke and Mirrorsin" jäätyä julkaisematta "Desert Bus" painui unohduksiin, kunnes syyskuussa 2005 Lost Levels -verkkosivusto sai haltuunsa erään arvostelukappaleen ja tarjosi sen ladattavaksi. Marraskuussa 2007 ryhmä kanadalaisia koomikoita järjesti ensimmäisen Desert Bus for Hope -tapahtuman, jossa he maratonpelasivat "Desert Busia", striimasivat tapahtuman verkkoon ja keräsivät lahjoituksia Child’s Play -järjestölle. Onnistunut tapahtuma on järjestetty vuosittain uudestaan.


title: Penn & Teller’s Smoke and Mirrors

text: Vuonna 2011 "Desert Bus" julkaistiin iOS- ja Android-laitteille. Myös sen tuotot kanavoidaan Desert Bus for Hopen kautta Child’s Playlle.


title: Penn & Teller’s Smoke and Mirrors

text: Vuonna 2013 ilmestyi peli "Desert Bus 2600" Atari 2600:lle. Peli sai Retro Video Game Magazinelta kolme tähteä viidestä.


title: Riitta Viiperi

text: Riitta Viiperi (s. 1960) on suomalainen malli, joka myös näytteli 1980-luvulla kolmessa Lauri Törhösen elokuvassa. Hän esitti pääosaa, mielisairaanhoitaja Tuulikkia, Törhösen ensimmäisessä pitkässä elokuvassa "Palava enkeli" (1984) ja näytteli sivuosia Törhösen tv-draamassa "Pano" (1986) ja pitkässä näytelmäelokuvassa "Riisuminen" (1986). Viiperi palasi Törhösen ohjattavaksi vuoden 2012 elokuvassa "Vares – Huhtikuun tytöt".


title: Riitta Viiperi

text: Riitta Viiperi haki tyttökaverinsa kanssa 14-vuotiaana kesätöihin farkkumerkki Beaversille. He pääsivätkin Hurriganesin kiertueelle, jossa heidän tehtävänsä oli myydä Beavers-tuotteita. Viiperi kävi abiturienttivuonnaan Kerttu Selinin mallikoulua ja lähti mallintöihin heti ylioppilaaksi päästyään. Vuonna 1982 hän voitti Tähtimalli-kisan, mistä alkoi pitkä mallinura muun muassa Anna- ja Jaana-naistenlehdissä sekä Vatevan muotinäytöksissä. Hän tapasi espanjalaisen Rafael Canomanuelin, jäi Espanjaan ja perusti perheen.


title: Riitta Viiperi

text: Riitta Viiperin poika on malli River Viiperi.


title: Simpsonit (27. tuotantokausi)

text: Simpsoneiden 27. tuotantokausi alkoi 27. syyskuuta 2015.


title: Simpsonit (27. tuotantokausi)

text: Marge jättää Homerin, joka alkaa tapailla Lena Dunhamin esittämään nuorta apteekkaria. Mukana myös Girls-sarjan tähdet.


title: Simpsonit (27. tuotantokausi)

text: Homerin ylivertainen savustuspönttö varastetaan, ja grillikausi on totaallisen pilalla.


title: Simpsonit (27. tuotantokausi)

text: Sideshow Bob onnistuu viimein tappamaan Bartin, mutta palauttaa tämän toistuvasti eloon voidakseen tappaa hänet uudestaan. Bart saa viimeisen naurun.


title: Simpsonit (27. tuotantokausi)

text: Homerin näköinen valtava hirviölisko hyökkää 1950-luvun japanilaiseen suurkaupunkiin.


title: Simpsonit (27. tuotantokausi)

text: Lapset saavat erilaisia supervoimia.


title: Simpsonit (27. tuotantokausi)

text: Patty ja Selma päättävät viimeinkin lopettaa tupakoinnin kuultuaan heidän isänsä kuoltua keuhkosyöpään, mutta retkahduksia ei voi välttää.


title: Simpsonit (27. tuotantokausi)

text: Lisa joutuu töihin kuitatakseen Homerin pokerivelat.


title: Simpsonit (27. tuotantokausi)

text: Simpsonit tutustuvat ökyrikkaaseen perheeseen, mutta Lisan uusi ystävä osaa olla yllättävän moukkamainen.


title: Simpsonit (27. tuotantokausi)

text: Halloween saapuu, ja mitään yliluonnollista ja ei tunnu tapahtuvan. Homer ja Bart vain haluavat sisustaa talonsa uskomattoman kauhistuttavaksi.


title: Simpsonit (27. tuotantokausi)

text: Lisa yrittää palauttaa 1800-luvun springfieldliäisnaisekeksijän tahratun maineen.


title: Simpsonit (27. tuotantokausi)

text: Homer alkaa ostaa uutta halvempaa maitoa, jolla tuntuu olevan kyseenalaisia terveysvaikutuksia.


title: Simpsonit (27. tuotantokausi)

text: Tarina nuoren keltaisen pojan matkasta kohti aikuisuutta.


title: Simpsonit (27. tuotantokausi)

text: Apun veljenpoika Jamshed kunnostaa Kwik-E-Martin nykyaikaisempaan muotoon, mikä ilahduttaa asiakkaita, muttei myyjää.


title: Simpsonit (27. tuotantokausi)

text: Lisa koodaa sosiaalisen median käytön mullistavan sovelluksen.


title: Simpsonit (27. tuotantokausi)

text: Yksinäisestä ystävänpäivästä kärsinyt professori Frink päättää valjastaa tieteen voiman rakkauden käyttöön.


title: Simpsonit (27. tuotantokausi)

text: Bartin komeron uusi alivuokralainen paljastuu mestarilaulajaksi, ja Lisa haluaa järjestää hänelle konsertin.


title: Simpsonit (27. tuotantokausi)

text: Kun Lisa pelastaa pesukarhun hengen, hän löytää kutsumuksensa eläinlääkärinä. Myös Marge keksii uuden, sotkuisen työpaikan.


title: Simpsonit (27. tuotantokausi)

text: Koko perhe ilmoittautuu vapaaehtoisiksi Mars-planeetalle lähetettäviksi astronauteiksi.


title: Simpsonit (27. tuotantokausi)

text: Waylon Smithers masentuu tajuttuaan, ettei johtaja Burns pohjimmiltaan välitä hänestä. Homer löytää Smithersille poikaystävän, jolloin Smithers eroaa Burnsin palveluksesta, mutta ei lopulta pysty unohtamaan Burnsia.


title: Simpsonit (27. tuotantokausi)

text: Lisa ja Marge ajautuvat riitoihin lomamatkan aikana.


title: Simpsonit (27. tuotantokausi)

text: Takaumajaksossa nähdään Simpsonien ja Flandersien yhteinen lomaretki Grand Canyon -kanjonille.


title: Simpsonit (27. tuotantokausi)

text: Homer lupaa kuljettaa huippusalaisen ja arvokkaan salkun Pariisiin saadakseen samalla ilmaisen romanttisen matkan Margen kanssa.


title: Simpsonit (27. tuotantokausi)

text: Homer ryhtyy stand up -koomikoksi.


title: Simpsonit (27. tuotantokausi)

text: Marge joutuu naisvankilaan.


title: Emil Kristensen

text: Emil Løjborg Kristensen (s. 20. syyskuuta 1992 Esbjerg, Tanska) on tanskalainen jääkiekkopuolustaja, joka pelaa SM-liigajoukkue KooKoossa. Hän laukoo oikealta.


title: Emil Kristensen

text: Kristensen on Esbjerg IK:n kasvatti. Hän debytoi EfB Ishockeyn miesten joukkueessa vain 15-vuotiaana Tanskan I-divisioonassa kaudella 2007–2008. AL-Bank Ligaenissa Kristensen debytoi kaudella 2009–2010, jolloin hän pelasi siellä 11 runkosarja-, yhden playoff- ja yhden Tanskan Cupin ottelun ilman tehopisteitä. Varsinaisella tulokaskaudellaan 2010–2011 Kristensen teki 39 runkosarjaottelussa tehot 4+3=7. Hänet palkittiin AL-Bank Ligaenin helmikuun 2011 kuukauden pelaajana. Kaudella 2012–2013 Kristensen oli tehoilla 5+17=22 Esbjergin tehokkain puolustaja ja neljänneksi paras pistemies. Hän jakoi AL-Bank Ligaenin puolustajien pistepörssin kuudennen sijan Frederikshavn White Hawksin Mads Bech Christensenin kanssa.


title: Emil Kristensen

text: Kaudeksi 2013–2014 Kristensen siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamnin riveihin. Kaudella 2014–2015 hän oli kahdeksalla osumallaan joukkueen eniten maaleja tehnyt puolustaja. Kaudeksi 2015–2016 Kristensen siirtyi vuoden mittaisella sopimuksella SHL:n nousijajoukkue Rögle BK:hon. Hän pelasi joukkueessa kauden aikana 13 runkosarjaottelua tehopistein 2+1=3 sekä viisi ottelua Röglen A-nuorissa. Lokakuussa 2015 seura kuitenkin lainasi Kristensenin aluksi kahden viikon ajaksi aiempaan seuraansa IK Oskarshamniin, jossa hän pelasi lopulta kauden loppuun.


title: Emil Kristensen

text: Kristensen siirtyi kaudeksi 2016–2017 kaksivuotisella sopimuksella Linköpings HC:hen. Hän teki joukkueessa 23 runkosarjaottelussa tehot 3+3=6 ja kolmessa playoff-ottelussa yhden syöttöpisteen. Tammi-helmikuun 2017 vaihteessa Kristensen pelasi jälleen kaksi Allsvenskan-ottelua lainalla IK Oskarshamnissa. Hän ei pelannut Linköpingissä enää toista sopimuskauttaan, vaan siirtyi kaudeksi 2017–2018 vuoden mittaisella sopimuksella SM-liigajoukkue KooKoohon. Kristensen oli tehoilla 7+10=17 joukkueen tehokkain puolustaja kesken kauden JYPiin siirtyneen Jake Newtonin jälkeen. Helmikuussa 2018 hän teki KooKoon kanssa vuoden mittaisen jatkosopimuksen.


title: Emil Kristensen

text: Kristensen edusti Tanskaa MM-kilpailuissa vuosina 2014, 2015, 2016, 2017 ja 2018, joista ensimmäisessä turnauksessa hänet palkittiin joukkueensa yhtenä kolmesta parhaasta pelaajasta. Kristensen pelasi myös Pyeongchangin olympiakisojen 2018 karsinnoissa. Yhteensä Kristensen on pelannut 108 A-maaottelua tehopistein 7+16=23.


title: Emil Kristensen

text: Kristensen pelasi myös alle 20-vuotiaiden MM-kilpailuissa vuonna 2012, jolloin hänet palkittiin myös Tanskan yhtenä kolmesta parhaasta pelaajasta.


title: Emil Kristensen

text: Kristensenin isovelipuoli Esben Nielsen pelasi omalla urallaan hyökkääjänä pudotuspelit mukaan lukien yli 500 ottelua Tanskan pääsarjatasolla.


title: Swype

text: Swype on Nuancein kehittämä virtuaalinäppäimistöohjelma Androidille ja iOS:lle. Se tukee erilaisia näppäimistöteemoja, emojeja, 71 eri kieltä ja sanojen muodostamista pyyhkäisemällä kirjaimia.


title: Nissan Pulsar (Eurooppa)

text: Nissan Pulsar (C13) on Nissanin vuodesta 2014 lähtien valmistama alemman keskiluokan henkilöauto, joka korvasi Euroopassa Nissan Tiidan. Nissanin mukaan Pulsar on kahden aasialaisen mallin, Toyota Auriksen ja Kia Ceedin kilpailija, muttei kuitenkaan luokan myydyimmän auton, saksalaisen Volkswagen Golfin. Venäjällä ja Kiinassa autoa myydään edeltäjänsä tavoin nimellä Nissan Tiida. Pulsarin valmistus Euroopan markkinoille päättyi vuonna 2018.


title: Nissan Pulsar (Eurooppa)

text: Pulsar rakennetaan samalle alustalle Renault Méganen kanssa. Hieman alle 4,4 metriä pitkän Pulsarin 2,7-metrisen akselivälin ansiosta takaistuintilat ovat hyvät – Nissanin mukaan luokkansa suurimmat. Myös 385 litran tavaratila asettuu kokoluokan kärkipäähän.


title: Nissan Pulsar (Eurooppa)

text: Vuoden 2014 Euro NCAP -kolaritestistä Pulsar sai tulokseksi täydet viisi tähteä.


title: Nissan Pulsar (Eurooppa)

text: Moottorivaihtoehdot ovat suorasuihkutteiset turboahdetut bensiinimoottorit 1,2 DIG-T 115 (115 hv) ja 1,6 DIG-T 190 (190 hv) sekä 1,5 litran 110-hevosvoimainen dCi-turbodiesel. Kaikissa moottoreissa on Start/Stop-järjestelmä vakiovarusteena. Vakiona on kuusivaihteinen manuaalivaihteisto, mutta 115-hevosvoimaiseen bensiinimoottoriin saa halutessaan portaattoman "Xtronic"-automaattivaihteiston.


title: Nissan Pulsar (Eurooppa)

text: Edullisimpaan Visia-varusteluun kuuluu kuusi turvatyynyä, ESP, ISOFIX-kiinnikkeet, rengaspaineiden valvontajärjestelmä, 16 tuuman teräsvanteet pölykapselein, päiväajovalot, sähköikkunat edessä ja takana, lämmitettävät sähköpeilit, radio/CD-soitin neljällä kaiuttimella, vakionopeudensäädin, kauko-ohjattava keskuslukitus, lämmitettävät etuistuimet, kuljettajan istuimen korkeussäätö, manuaali-ilmastointi ja monitoimiohjauspyörä.


title: Nissan Pulsar (Eurooppa)

text: Acentassa on lisäksi 16 tuuman kevytmetallivanteet, sumuvalot, automaattinen hätäjarrutus peräänajon uhatessa, nahkaverhoiltu ohjauspyörä ja vaihteenvalitsimen nuppi, kaksivyöhykkeinen automaatti-ilmastointi, mukitelineet takana, kuusi kaiutinta ja keskikonsolin kyynärnoja.


title: Nissan Pulsar (Eurooppa)

text: Teknaan sisältyy 17 tuuman kevytmetallivanteet, LED-ajovalot, osittain nahkaverhoillut istuimet, tummennetut takaikkunat, sähkötoimisesti taittuvat peilit, älyavain, 5,8-tuumainen kosketusnäyttö NissanConnect 2 -käyttöjärjestelmällä, peruutuskamera, automaattisesti himmenevä taustapeili, kaistavahti, kuolleen kulman varoitin ja liikkuvien kohteiden tunnistusjärjestelmä.


title: Nissan Pulsar (Eurooppa)

text: Kaikissa DIG-T 190 -moottorilla varustetuilla malleissa on normaalin varustuksen lisäksi 17 tuuman kevytmetallivanteet, mustapohjaiset LED-ajovalot, tuulilasinpyyhkijöiden sadetunnistin, automaattisesti himmenevä taustapeili ja Nissan Connect -navigointi/multimediajärjestelmä.


title: Nissan Pulsar (Eurooppa)

text: Kaikki R-erikoismallit ovat saatavana ainoastaan DIG-T 190 -moottorilla.


title: Nissan Pulsar (Eurooppa)

text: Business 360 -erikoismallissa on Acentan varusteiden lisäksi tummennetut takaikkunat, sähkötoimisesti taittuvat peilit, LED-ajovalot, 5,8 tuuman kosketusnäyttö NissanConnect 2 -käyttöjärjestelmällä, tuulilasinpyyhkijöiden sadetunnistin, peruutuskamera, automaattisesti himmenevä taustapeili, älyavain, kaistavahti, kuolleen kulman varoitin ja liikkuvien kohteiden tunnistusjärjestelmä.


title: Nissan Pulsar (Eurooppa)

text: Business 360 R:ssä on lisäksi 17 tuuman kevytmetallivanteet, kromattu pakoputken pää ja mustapohjaiset ajovalot.


title: Nissan Pulsar (Eurooppa)

text: Tekna R -malliin kuuluu Teknan lisäksi 18 tuuman kevytmetallivanteet, mustapohjaiset ajovalot ja kromattu pakoputken pää.


title: Carl Allén

text: Carl Johan Allén (28. huhtikuuta 1874 Helsinki – 9. heinäkuuta 1951 Helsinki) oli suomalainen painija ja painivalmentaja. Häntä pidetään painiurheilun suomalaisena uranuurtajana, joka 1800–1900-lukujen vaihteessa levitti lajia eri puolille maata. Hän oli Suomen ensimmäinen painivalmentaja, kun hän toimi Helsingin Atleettiklubin valmentajana. Allénin valmennettaviin kuuluivat muun muassa painin ensimmäiset suomalaiset olympiamitalistit Verner Weckman ja Yrjö Saarela. Vuonna 1904 hän julkaisi Suomen ensimmäisen kamppailulajien käsikirjan, joka ilmestyi samaan aikaan ruotsiksi ja suomeksi. Varsinaiselta ammatiltaan Allén oli koneteknikko.


title: Carl Allén

text: SM-kisoissa Allén voitti hopeaa ensimmäisissä painin SM-kisoissa vuonna 1898. Hän hävisi kolme tuntia kestäneen loppuottelun Pietarin Atleettiklubin Georg Hackenschmidtille. Kahtena seuraavana vuonna Allén voitti Suomen mestaruuden kreikkalais-roomalaisen painin avoimessa sarjassa vuosina 1899 ja 1900.


title: Pingdingshan

text: Pingdingshan (, pinyin: Píngdĭngshān Shì) on prefektuuritason kaupunki Kiinan Henanin maakunnan keskellä. Kaupunki sijaitsee linnuntietä 116 kilometriä maakunnan pääkaupunki Zhengzhousta etelälounaaseen. Kaupungin pinta-ala on 7 874 neliökilometriä ja väkiluku 4,905 miljoonaa (2010).


title: Pingdingshan

text:
Kaupunki rajoittuu pohjoisessa Zhengzhoun, idässä Xuchangin ja Luohen, etelässä Zhumadianin ja Nanyangin sekä lännessä Luoyangin prefektuuritason kaupunkiin.
Pingdingshanin kaupunkipiirit kattavat noin 70 neliökilometriä ja siellä asuu noin 912 000 henkeä. Kaupunki on saanut nimensä matalasta, kaupungin laidalla sijaitsevasta Pingdingvuoresta.


title: Pingdingshan

text: Kaupunki jakautuu piirikuntatasolla (numerointi kuvan mukainen): Nähtävyyksiä:


title: Amine Gemayel

text: Amine Pierre Gemayel (arabiaksi: أمين بيار الجميٌل; (äännetään ranskaksi: [aˈmin ʒəmaˈjɛl]) s. 22. tammikuuta 1942) toimi vuosina 1982-1988 Libanonin presidenttinä maan sisällissodan aikana. Hän johtaa maroniittikristittyjen Kataeb-puoluetta, joka nojaa Gemayelin maroniittisukuun. Libanonin kansalliskokous eli parlamentti valitsi hänet presidentiksi 21. syyskuuta 1982 murhatun veljensä Bakhir Gemayelin sijaan. Itse asiassa Bakhir oli valittu presidentiksi kuukautta aiemmin, mutta hänet murhattiin ennen kuin hän ehti vannoa virkavalan.


title: Amine Gemayel

text: Maroniittikristittyihin kuuluvalla Gemayelin suvulla on pitkät perinteet Libanonissa. Suku on alun perin kotoisin Libanon-vuoriston pohjoisosasta. Suku asettui 1500-luvun puolivälissä Bikfaijan kaupunkiin 25 km:n päähän koiliseen Beirutista. Tässä kaupungissa myös Amine Pierre Gemayel syntyi. Hän on Kataeb-puolueen perustajan Pierre Gemayelin ja tämän vaimon Genevieven vanhin poika. Perheeseen kuului kaksi sisko ja veli, em. Bashir Gemayel. Hänen isoisänsä pakotettiin 1900-luvun alussa maanpakoon Egyptiin vastustettuaan ottomaanivaltaa. Gemayelin isoseta Antoine oli osallistunut Pariisin rauhanneuvotteluihin Libanonin maroniittikristittyjen edustajana vuonna 1919.


title: Amine Gemayel

text: Gemayel valmistui oikeustieteestä beirutilaisesta Université Saint-Josephista vuonna 1965.


title: Amine Gemayel

text: Amine Gemayel aloitti valmistumisensa jälkeen asianajajan uransa vuonna 1965. Myöhemmin hän keskittyi suvun sanomalehtibisnekseen. Vuoden 1969 täytevaaleissa hänet valittiin edesmenneen setänsä Maurice Gemayelin seuraajaksi Kansalliskokoukseen voittaen vastaehdokkaansa Fuad Lahoudin ääniosuuksin prosenttiosuuksin 54-41. Vuonna 1972 viimeisissä parlamenttivaaleissa 20 vuoteen hänet valittiin uudelleen.


title: Amine Gemayel

text: Maltillisena tunnetun Aminen veljeä Bashiria pidettiin radikaalimpana, koska tämä kannatti PLO:n ja muiden palestiinalaississien karkottamista maasta sekä piti mahdollisena erillisrauhaa Israelin kanssa.


title: Amine Gemayel

text: Gemayel valittiin maansa presidentiksi 21. syyskuuta 1982 kuuden vuoden kaudelle maan perustuslain mukaisesti. Presidenttikautensa jälkeen hän toimi Harvardin yliopiston kansainvälisten suhteiden tutkimuskeskuksen jäsenenä ja luennoitsijana vuosina 1988-1989). Lisäksi hänet on nimitetty Marylandin yliopiston vierailevaksi professoriksi. Vuodesta 1990 alkaen hän asui maanpakolaispoliitikkona Pariisissa ja luennoi päätyönään Libanonista ja Lähi-idästä ympäri maailmaa. Hän pääsi palaamaan Libanoniin 30. heinäkuuta 2000.


title: Amine Gemayel

text: Gemayel avioitui Joyce Tyanin kanssa joulukuussa 1967. Heillä on tytär Nicole ja kaksi poikaa Pierre ja Sami. Pierre Gemayel valittiin Libanonin parlamenttiin vuonna 2000 ja tuli tunnetuksi maltillisena oppositiopoliitikkona ennen valintaansa ministeriksi vuonna 2005. Hänet murhattiin Beirutin Jdeiden lähiössä 21. marraskuuta 2006. Amine Gemayel on syyttänyt Syyriaa hänen poikansa murhasta.


title: Amine Gemayel

text: Gemayel puhuu sujuvasti ranskaa ja englantia sekä tunnetaan klassisen arabian oppineena.


title: Osmo Hekkala

text: Osmo Hekkala (s. 14. syyskuuta 1944 Haukipudas) on entinen suomalainen raskaan sarjan painija, pitkäaikainen vasemmistopoliitikko, TUL:n varapuheenjohtaja ja sanomalehti Kansan Tahdon toimitusjohtaja.


title: Osmo Hekkala

text: Haukiputaan Piimäperältä lähtöisin oleva Osmo Hekkala aloitti työelämän kansakoulun käytyään Pateniemen sahalla ja sen jälkeen Oulu Oy:n lastulevytehtaalla ja edelleen yrityksen hitsarina. Hän oli jo siinä vaiheessa noin 20-vuotiaana aktiivin työläisurheilun lisäksi mukana kansandemokraattisessa työväenliikkeessä.


title: Osmo Hekkala

text: Suurelle yleisölle Osmo Hekkala on tullut parhaiten tunnetuksi painiurastaan. Vuonna 1965 hän nousi suuren yleisön tietoisuuteen ottamalla kreikkalais-roomalaisen painin raskaan sarjan SM-hopeaa. Hekkalan uran huippuvuodeksi muodostui seuraava vuosi 1966, jolloin hän saavutti ensimmäisen TUL:n painimestaruutensa, sijoittui SM-kisoissa pronssille, Essenin EM-kisoissa viidenneksi sekä Toledon MM-kisoissa neljänneksi. Tappio MM-kisojen pronssiottelussa tuli Tšekkoslovakian Petr Kmentille.


title: Osmo Hekkala

text: Menestystä tuli painissa vielä 1960-luvun loppuvuosina. TUL:n mestaruuksia tuli raskaassa sarjassa kuutena vuonna peräkkäin eli vuosina 1966–1971. Seitsemäs TUL:n mestaruus tuli vielä vuonna 1974. Vuonna 1967 Hekkala saavutti poikkeuksellisesti vapaapainin raskaan sarjan SM-hopeaa. Hekkala pyrki tosissaan Mexicon olympialaisiin 1968 mutta sijoittui SM-kisoissa hopealle niin kreikkalais-roomalaisessa kuin vapaapainissa. Kreikkalais-roomalaisen painin raskaan sarjan olympiapaikka meni painiliiton Arje Nadbornikille. SM-tasolla tuli vielä SM-pronssia raskaassa sarjassa vuonna 1971.


title: Osmo Hekkala

text:
Urastaan Hekkala toteaa:
Osmo Hekkala harrasti TUL:n alaisissa Oulun seudun urheiluseuroissa myös muita urheilulajeja 1950- ja 1960-luvuilla. Hänen ensimmäinen urheiluseuransa oli Kellon Työväen Urheilijat (KTU), jossa Hekkala pelasi pesäpalloa TUL:n Suomi-sarjassa sekä lentopalloa maakuntasarjassa. Vuodesta 1964 hän on edustanut niin painissa kuin yleisurheilussakin Haukiputaan Heittoa. Tunnetuimmaksi hän on tullut painin lisäksi ennen kaikkea kuulantyöntäjänä. 1950-luvulla jääpallo oli talvinen valtalaji Oulun seudulla. Niinpä siinä Hekkala edusti Pateniemen Vesaa ja saavutti nuorissa TUL:n mestaruushopeaa.


title: Osmo Hekkala

text: Painiuran jälkeen Hekkala siirtyi järjestötoimintaan. Urheilun järjestötoiminnassa Hekkalasta tuli ensin TUL:n Oulun piirin toiminnanjohtaja vuosiksi 1970–1976, sen jälkeen TUL:n Oulun piirin puheenjohtaja ja vuosiksi 1991–1999 TUL:n varapuheenjohtajaksi. Hänet valittiin valtion liikuntaneuvoston jäseneksi vuosiksi 1999–2003.


title: Osmo Hekkala

text:
Toiminnastaan aiemmin hyvin tiukasti kansandemokraatti- ja sosiaalidemokraattiblokkeihin jakautuneesta TUL:stä Hekkala on todennut:
Myöhemmin Hekkala oli vahvassa roolissa, kun Suomen Liikunta ja Urheilu (SLU) synnytettiin 1990-luvulla. Hän oli sen jälkeen mukana myös 1990- ja 2000-luvulla yhdistyneessä Pohjois-Suomen urheilun järjestötoiminnassa Pohjois-Pohjanmaan ja Pohjois-Suomen Liikunnan varapuheenjohtajana.


title: Osmo Hekkala

text: TUL:n Oulun piirin toiminnanjohtajan tehtävän jälkeen Hekkala valittiin Sanomalehti Kansan Tahdon toimitusjohtajaksi vuosiksi 1977–1992. Työt Kansan Tahdossa olisivat jatkuneet pitempään, ellei Hekkala olisi joutunut vakavaan liikenneonnettomuuteen vuonna 1991.


title: Osmo Hekkala

text: Hekkala on toiminut myös kommunistisessa ja kansandemokraattisessa liikkeessä. Hän oli Suomen Kansan Demokraattisen Liiton (SKDL) Oulun piirin piiritoimikunnan jäsenenä vuosina 1972–1990 ja piirin varapuheenjohtajana. Hän oli Oulun kaupunginvaltuustossa SKDL:n ryhmässä vuosina 1977–1992. Vuosina 1989–1992 hän oli SKDL:n liittovaltuuston varapuheenjohtajana. Hekkala kuului sisäisesti jakautuneessa Suomen Kommunistinen Puolueessa (SKP) ns. enemmistöläisten edustajana keskuskomiteaan vuosina 1979–1984.


title: Osmo Hekkala

text: Auto-onnettomuuden jälkeiseen aikaan Hekkalalla liittyy tuntojensa purkaminen runoihin. Kirjoittamisessa tärkeänä tukihenkilönä oli Kalevan edesmennyt toimitusjohtaja ja kansanedustajankin toiminut Martti Ursin. Martin neuvo kirjoittamiseen oli: ”"älä muuta ittiäs"”. Ensimmäinen runokirja "Piimäperä – ei paljon pirukaan" (kust. Pohjoinen) ilmestyi 1999. Sen jälkeen on ilmestynyt lisää kirjoja: romaani "Piimäperä – isäni maa" vuonna 2004 (kust. Työväenyhdistys Walo ry), "Raskaansarjan runokirja" vuonna 2004 yhdessä Suomen mestaripainija Erkki Alajärven, Pohjoismaiden mestari Eero Suvilehdon, maailmanmestari ja olympiavoittaja Pertti Ukkolan, maailmanmestari ja olympiavoittaja Aleksandr Karelinin ja maailmanmestari ja olympiahopeamitalisti Tomas Johanssonin kanssa sekä runokirja "Kylmää oli aamusaikka" vuonna 2011.


title: Osmo Hekkala

text:
Vuonna 2005 Hekkalan teos "Piimäperä – isäni maa" palkittiin Päätalo-instituutin
Möllärimestaruudella eli tunnustus vuosittain jaettavassa omakustanteiden välisessä kirjoituskilpailussa.


title: Väinö Solstrand

text: Väinö Solstrand (26. helmikuuta 1882 Helsinki – 11. huhtikuuta 1940 Helsinki) oli suomalainen kielentutkija, joka oli erikoistunut suomenruotsalaiseen kansanperinteeseen sekä Suomen ruotsinkielisiin paikannimiin.


title: Väinö Solstrand

text: Solstrand opiskeli pohjoismaisia kieliä, keräten samalla ruotsinkielistä kansanrunoutta muun muassa Ahvenanmaan Brändöstä. Vuodesta 1909 lähtien hän työskenteli Svenska litteratursällskapet i Finland -säätiön arkistossa Helsingissä ja kirjoitti vuonna 1923 sen julkaiseman "Finlands svenska folkdiktning" -teoksen kolmannen osan. Tohtoriksi Solstrand väitteli 1925, toimien sen jälkeen opettajana Maarianhaminassa ja Helsingissä. Hän osallistui aktiivisesti Svenska litteratursällskapetin ruotsinkielisten murresanojen ja paikannimien keräykseen.


title: Väinö Solstrand

text: Väinö Solstrand tunnettiin myös innokkaana urheilumiehenä. Hän toimitti ruotsinkielistä "Finskt Idrottsblad" -urheilulehteä yhdessä Uno Westerholmin ja Klas Tallqvistin kanssa sekä käänsi suomeksi Carl Allénin kirjoittaman painikäsikirjan vuonna 1904. Vuosina 1911–1913 Solstrand toimi Suomen Olympiakomitean ensimmäisenä pääsihteerinä.


title: Rocha Forten linna

text: Rocha Forten linna on nykyisin raunioina oleva linna Espanjan Galiciassa lähellä Santiago de Compostelaa. Vanhin maininta linnasta on vuodelta 1253, mutta se on luultavasti rakennettu aikaisemmin.


title: Rocha Forten linna

text: Linna sijaitsi strategisella paikalla Santiagoon Padron kylästä tulevan tien varrella. Sitä pitkin kulki pyhiinvaeltajia aina Portugalista asti. Se ei ole kukkulan huipulla kuten moten muuta puolustuslinnat, vaan laakson pohjassa, jotta sieltä käsin voitiin havaita ja torjua myös jokea pitkin tulevat hyökkäykset ja valvoa kaikkea kaupunkiin kulkevaa liikennettä.


title: Rocha Forten linna

text: Puolustustarkoituksen lisäksi linna oli arkkipiispan asunto, johon kirkonmiehet saattoivat paeta kapinoivia kaupunkilaisia. Vuonna 1317 arkkipiispaksi nimitettiin Berenguel de Landoira, joka ei ollut alueen asukkaiden mieleen. He piirittivät linnaa, mutta arkkipiispa teloitutti kapinan johtajat. 1400-luvulla Irmandiños-sodassa linna kärsi pahoja vaurioita, se hylättiin ja 1478 sen muureja alettiin purkaa rakennusmateriaaliksi. 1800-luvulla linnan viereen rakennettiin rautatie. Francon aikana linna oli piilopaikkana. 1860-luvulla sen alueelle rakennettiin voimajohdon pylväs.


title: A-segmentti

text: A-segmentti (arkikielessä usein kaupunkiauto tai miniauto) on kaikista pienin autojen kokoluokka eurooppalaisessa kokoluokituksessa. Yleensä luokan pituusrajana on 3,7 metriä, mutta autojen koon kasvu on johtanut siihen, että jotkin mallit ovat jo ylittäneet tämän rajan.


title: A-segmentti

text: A-segmentin osuus koko Euroopan myynnistä on noin 10 prosenttia, joka on segmenttien lukumäärä (9) huomioon ottaen suuri luku. Suomessa A-segmentin myyntiosuus sen sijaan on vähäinen.


title: A-segmentti

text: A-segmentin autoja ovat esimerkiksi Ford Ka, Fiat 500 ja Peugeot 108.


title: Estadio Elías Figueroa Brander

text: Estadio Elías Figueroa Brander on monikäyttöstadion, joka sijaitsee Valparaísossa Chilessä. Stadion otettiin käyttöön vuonna 1931, jonka jälkeen sitä on kunnostettu vuonna 2014 ja sen nykyinen yleisökapasiteetti on 20 575. Stadion toimii jalkapalloseura Santiago Wanderers kotikenttänä.


title: Estadio Elías Figueroa Brander

text: Stadion toimii yhtenä pelipaikkana vuoden 2015 Copa Américassa.


title: Zhoukou

text: Zhoukou (, pinyin: Zhōukŏu Shì) on prefektuuritason kaupunki Kiinan Henanin maakunnan itäosassa. Kaupunki sijaitsee linnuntietä noin 160 kilometriä maakunnan pääkaupunki Zhengzhousta kaakkoon. Prefektuurin pinta-ala on 11 968 neliökilometriä ja väkiluku 8,95 miljoonaa (2010).


title: Zhoukou

text:
Prefektuuri rajoittuu lännessä Xuchangin ja Luohen, pohjoisessa Kaifengin ja Shangqiun, idässä Bozhoun sekä etelässä Fuyangin ja Zhumadianin prefektuuritason kaupunkeihin.
Piirikuntatasolla prefektuuri jakautuu 10 osaan. Osat ovat (numerointi kuten oheisessa kuvassa):


title: Zhoukou

text: Prefektuurissa on monia historiallisina nähtävyyksinä kiinnostavia rakennuksia eri aikakausilta.


title: Risteyksessä

text: Risteyksessä on Nelosella huhti–kesäkuussa 2015 esitetty käsikirjoitettu tositelevisiosarja, jonka jokainen jakso perustui yhden suomalaisen julkisuuden henkilön elämän käännekohtaan. Esiintyvät näyttelijät olivat amatöörinäyttelijöitä. Sarja perustuu Moskito Televisionin kehittämään suomalaiseen formaattiin.


title: Risteyksessä

text: Sarjassa kerrottiin Jonne Aaronin, Arman Alizadin, Jannika B:n, Jutta Gustafsbergin, Anssi Kelan, Sanna Kiisken, Kaisa Liskin, Toni Niemisen, Seela Sellan ja Antti Tuiskun tarinat.


title: Shangqiu

text: Shangqiu (, pinyin: Shāngqiū Shì) on prefektuuritason kaupunki Kiinan Henanin maakunnan itäosassa. Kaupunki sijaitsee linnuntietä 190 kilometriä maakunnan pääkaupunki Zhengzhousta itään. Prefektuurin pinta-ala on 10 658 neliökilometriä ja väkiluku 7,36 miljoonaa (2010).


title: Shangqiu

text:
Shangqiun prefektuuri rajoittuu lännessä Kaifengin, pohjoisessa Hezen, idässä Suzhoun ja Huaibein sekä etelässä Bozhoun ja Zhoukoun prefektuureihin.
Piirikuntatasolla prefektuuri jakautuu kahdeksaan osaan. Osat ovat (numerointi kuten oheisessa kuvassa):
Piirikuntatason kaupunki Yongcheng (永城市) on maakunnan suorassa ohjauksessa, kuuluu vaan nimellisesti tähän prefektuuriin.


title: Shangqiu

text: Prefektuuri tunnetaan maa- ja metsätaloudesta sivutuotteineen, ja kalastuksesta. Prefektuurin alueella on myös 10 miljardin tonnia sisältävä hiiliesiintymä (Yongxian hiilikenttä) ja teollisuustuotantoa kehitetään.


title: Nissan NV400

text: Nissan NV400 on Nissanin vuodesta 2010 lähtien valmistama isokokoinen pakettiauto, joka korvasi Nissan Interstarin. Sen sisarmallit ovat Opel Movano ja Renault Master. NV400:aa valmistetaan sisarmalliensa tapaan Renault’n tehtaalla Ranskan Batillyssa. Edeltäjästään poiketen auton saa etuvetoisen lisäksi myös takavetoisena. Saatavana on neljä akselipituutta ja kolme korikorkeutta. Pakettiauton lisäksi valmistetaan seitsenpaikkaista kaksikäyttöauto Crew Vania sekä kuusi- tai yhdeksänpaikkaista Combia. Valittavana on myös normaali tai jatko-ohjaamollinen lava-auto sekä erillisellä tavaratilalla varustettu umpikoriauto. Tavaratilaa on korimallista riippuen 8–17 kuutiometriä.


title: Nissan NV400

text: Moottorina on Renault’n 2,3-litrainen dieselmoottori, josta on yhteensä viisi tehovaihtoehtoa: 2,3 dCi (110/125/150 hv) sekä 2,3 dCi Twin Turbo (135/165 hv). Twin Turboissa on vakiona start/stop-järjestelmä, jonka saa 110-hevosvoimaiseen lisävarusteena. Etuvetoiseen on valittavassa kaikki moottorit, mutta takavetoiseen saa vain 150-hevosvoimaisen dCi:n ja molemmat Twin Turbot. 150-hevosvoimaiseen saa halutessaan kuusiportaisen robottivaihteiston. Vakiona kaikissa on kuusivaihteinen manuaalivaihteisto.


title: Nissan NV400

text: NV400 on sisarmallejaan runsaammin varusteltu. Pakettiauton vakiovarustukseen kuuluu kuljettajan etu- ja sivuturvatyyny, ABS-jarrut hätäjarruassistentilla, ESP, mäkilähtöavustin, teräsvanteet osittain peittävin pölykapselein, manuaali-ilmastointi, vakionopeudensäädin, lämmitettävä neljässä suunnassa säädettävä kuljettajan istuin, sumuvalot, ikkunallinen väliseinä, lämmitettävät sähköpeilit, radio/CD-soitin ja Bluetooth-järjestelmä.


title: Xinyang

text: Xinyang (, pinyin:Xìnyáng Shì) on prefektuuritason kaupunki Kiinan Henanin maakunnan eteläosassa. Kaupunki sijaitsee linnuntietä noin 290 kilometriä maakunnan pääkaupunki Zhengzhousta etelään. Prefektuurin pinta-ala on 18 819 neliökilometriä ja väkiluku 6,11 miljoonaa (2010).


title: Xinyang

text:
Prefektuuri rajoittuu pohjoisessa Zhumadianin ja Fuyangin, idässä Lu’anin, etelässä Huanggangin ja Xiaoganin, sekä lännessä Suizhoun ja Nanyangin prefektuureihin.
Piirikuntatasolla Xinyangin prefektuuri jakautuu kahteen kaupunkipiiriin ja kahdeksaan piirikuntaan (alla numerointi kuten kuvassa). Kaupunkipiirit muodostavat Xinyangin keskustan.


title: Xinyang

text:
1. Shihe, piiri
2. Pingqiao, piiri
3. Luoshan, piirikunta
4. Guangshan, piirikunta
5. Xi, piirikunta


title: Xinyang

text:
6. Shangcheng, piirikunta
7. Huangchuan, piirikunta
8. Huaibin, piirikunta
9. Xin, piirikunta
10. Gushi, piirikunta
Prefektuurin Jigongshanvuori lukeutuu Kiinan neljän suosituimman lomanviettokohteen joukkoon. Lingshanin temppeli on Kiinan ainoa sekä nunnien että munkkien yhteisluostari. Preektuurissa, noin 800 metrin korkeudella kasvavien teepensaiden kärkilehdistä valmistettu Xinyang maojian kuuluu Kiinan arvostetuimpiin vihreän teen laatuihin.


title: Zhumadian

text:
Zhumadian (, pinyin: Zhùmădiàn Shì) on prefektuuritason kaupunki Kiinan Henanin maakunnan eteläosassa. Kaupunki sijaitsee linnuntietä noin 195 kilometriä maakunnan pääkaupunki Zhengzhousta eteläkaakkoon. Prefektuurin pinta-ala on 14 974 neliökilometriä ja väkiluku 7,23 miljoonaa (2010).
Prefektuuri rajoittuu pohjoisessa Luohen ja Zhoukoun, idässä Fuyangin, etelässä Xinyangin sekä
lännessä Nanyangin ja Pingdingshanin prefektuureihin.


title: Zhumadian

text: Vuonna 2010 Zhumadianin prefektuurissa oli piirikuntatasolla yksi (kaupunki)piiri ja kahdeksan piirikuntaa.


title: Zhumadian

text: Prefektuuri on liikenteen läpikulkualuetta, sillä esimerkiksi rautatielinja Peking-Kanton, valtatiet numero 106 ja 107 sekä moottoritie Peking-Zhuhai kulkevat sen läpi pohjois-eteläsuuntaisesti.


title: Zhumadian

text: Vuonna 1975 prefektuurin alueella sattui suuri teknologinen katastrofi, kun Ru-jokeen rakennetun Banqiaon tekojärven pato petti. Syntyneen tulvan seurauksena arvioitiin menehtyneen jopa 171 000 henkeä ja 11 miljoonan ihmisen asuntoa tuhoutui. Tapausta pidetään maailman suurimpana pato-onnettomuutena.


title: Johannes Blenner

text: Johannes Blenner (23. heinäkuuta 1879 Kööpenhamina – 21. syyskuuta 1936 Helsinki) oli tanskalaissyntyinen liikemies, laivanvarustaja ja jalkapallovaikuttaja, joka asui Suomessa vuodesta 1904 lähtien. Brenner omisti Tuusulassa toimineen Jokelan Tiilitehtaan vuosina 1917–1933. Häntä pidetään alan merkittävänä kehittäjänä, jonka aloitteesta perustettiin 1920-luvulla Suomen Tiiliteollisuusliitto sekä tiilitehtaiden yhteinen myyntiorganisaatio. Suomalaisessa jalkapalloilussa Blenner oli lajin alkuvuosien merkittävimpiä hahmoja, joka oli mukana seurajoukkuetoiminnassa sekä vaikutti myös vuonna 1907 perustetussa Suomen Palloliitossa.


title: Johannes Blenner

text: Blennerin puoliso oli säveltäjä Robert Kajanuksen tytär Lilly Kajanus-Blenner, joka tunnetaan muusikkona ja musiikinopettajana. Blenner kuoli lyhyen sairauden jälkeen Helsingissä vuonna 1936. Hänet on haudattu Hietaniemen hautausmaalle.


title: Johannes Blenner

text: Vuonna 1907 Suomen kansalaisuuden saanut Blenner osti Tuusulassa sijainneen Jokelan tiilitehtaan Arthur Wilhelm Grönqvistiltä keväällä 1917. Samalla Blennerin pariskunnan omistukseen tuli myös Jokelan kartano. Heidän aikanaan se tunnettiin arvovieraistaan ja illanvietoistaan, esimerkiksi vuonna 1926 Robert Kajanuksen 70-vuotispäiviä vietettäessä, toi juhlajuna vieraita Jokelan asemalle. Joukossa olivat muun muassa Jean Sibelius sekä presidentti K. J. Ståhlberg. Kartanolla oli Lilly Kajanus-Blennerin kautta tiiviit yhteydet Tuusulanjärven taiteilijayhteisöön ja siitä kehittyi Johannes Blennerin aikakaudella yksi Keski-Uudenmaan kulttuurikeskuksista.


title: Johannes Blenner

text: Blennerin muut liiketoimet liittyivät aluksi arvopaperivälitykseen, mutta myöhemmin hän ryhtyi myös laivanvarustajaksi, rakennuttaen Kone & Silta Oy:llä Suomen suurimpia rahtilaivoja. 1920-luvulla Blenner opiskeli tiiliteollisuutta Ruotsissa sekä Tanskassa ja hänen aloitteestaan perustettiin samalla vuosikymmenellä myös Suomen Tiiliteollisuusliitto ry. 1930-luvun lama vei kuitenkin Jokelan tiilitehtaan konkurssiin ja Blenner ryhtyi pyörittämään kartanonsa navettaan perustamaansa pesulaa. Tiilitehdas puolestaan siirtyi aluksi Helsingin Osuuspankin hallintaan ja myöhemmin insinööri Arthur E. Nikanderin omistukseen.


title: Johannes Blenner

text: Johannes Blenner oli syntymämaassaan harrastanut eri urheilulajeja jo lapsesta pitäen. Parhaiten hän menestyi pyöräilyssä, jossa Blenner siirtyi jopa ammattilaistalliin vuonna 1899. Vuotta aikaisemmin hän oli asunut Lontoossa ja pelannut siellä jalkapalloa Tottenham Trach -nimisessä joukkueessa. Ennen Suomeen saapumistaan vuonna 1904 Blenner oli ehtinyt asumaan ja pelaamaan jalkapalloa vielä Saksassa, Skotlannissa, Ruotsissa ja Venäjällä. Helsinkiin muutettuaan Blenner oli mukana Sportklubben Unitaksen toiminnassa, hän oli muun muassa seuran jalkapallojaoston puheenjohtaja. Syyskuussa 1906 Blenner järjesti ensimmäisen Suomessa pelatun virallisen kansainvälisen jalkapallo-ottelun, kun Unitas kohtasi Kaisaniemen kentällä pietarilaisen St. Petersburg Amateur-Sportvereinin. Hänen suhteillaan maahan saatiin jo varhaisessa vaiheessa myös ulkomaisia huippujoukkueita, kuten syksyllä 1909 Suomessa vieraillut tanskalainen Akademisk Boldklub.


title: Johannes Blenner

text: Pelaajana Blenner tunnettiin kovaotteisena puolustajana ja lisäksi hän toimi erotuomarina. Lokakuussa 1908 Blenner tuomitsi kaikkien aikojen ensimmäisen SM-finaalin, jossa kohtasivat Unitas ja Polyteknikkojen Urheiluseura. Hän vihelsi ottelun siitä huolimatta, että kuului itse toisen joukkueen taustavoimiin. Blenner tunnettiin myös tuomarina omintakeisesta tyylistään, hänen tuomionsa ja muut ratkaisunsa herättivät usein kritiikkiä ja jopa liitolle tehtyjä vastalauseita. Oman seuransa Unitaksen lisäksi Blenner toimi aktiivisesti myös vuonna 1907 perustetun Suomen Palloliiton hyväksi. Hän auttoi ulkomailta saamallaan kokemuksella liittoa sen vaikeina alkuvuosina ja teki lukuisia alotteita muun muassa olosuhteiden parantamiseksi. Yksi hänen ehdotuksistaan oli esimerkiksi lääkelaukun saaminen pakolliseksi jokaiseen otteluun.


title: Juurikkala

text: Juurikkala on suomalainen sukunimi. Se on seuraavien henkilöiden sukunimi:


title: Anja Juurikkala

text: Anja Juurikkala (7. huhtikuuta 1923 Heinola – 24. huhtikuuta 2015 Helsinki) oli suomalainen kuvanveistäjä. Opiskeltuaan Taideteollisessa keskuskoulussa hän työskenteli Arabialla ja teki humoristisia esineitä, kuten Heluna-lehmäkannut. Vuonna 1960 hän lähti opiskelemaan kuvanveistoa ja jatkoi opintoja myös Italiassa. Hän teki paljon muotokuvia ja satiirisia pienoisveistoksia sekä mitaleja. Hänen tunnetuin teoksensa "Tulenkantajat" (1987) on synnyinkaupungissa Heinolassa Lyseonmäen koulun pihalla.


title: SMS Tátra

text: SMS Tátra oli Itävalta-Unkarin laivaston Tátra-luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen "RN Fasadaksi".


title: SMS Tátra

text: Alus tilattiin Porto Réstä (nyk. Kraljevica) Danubiukselta, missä köli laskettiin 19. lokakuuta 1911. Alus laskettiin vesille 4. marraskuuta 1912 ja liitettiin laivastoon 18. lokakuuta 1913.


title: SMS Tátra

text: Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä "RN Fasana". Alus poistettiin palveluksesta 5. heinäkuuta 1923.


title: Hans Oksanen

text: Hans Georg Erik Oksanen (15. heinäkuuta 1925 Pälkäne – 9. toukokuuta 2015 Tampere) oli suomalainen eläinlääketieteen professori. Hän tutki uransa alussa lihasrappeumaa aiheuttavaa seleeninpuutosta. Tukholman ja Oslon jälkeen hän siirtyi Helsinkiin Eläinlääketieteelliseen korkeakouluun, jossa hän oli vuosina 1966–1990 sisätautiopin professori.


title: SMS Balaton

text: SMS Balaton oli Itävalta-Unkarin laivaston Tátra-luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen "RN Zensoniksi".


title: SMS Balaton

text: Alus tilattiin Porto Réstä (nyk. Kraljevica) Gnaz Danubius & Companylta, missä köli laskettiin 6. marraskuuta 1911. Alus laskettiin vesille 16. marraskuuta 1912 ja liitettiin laivastoon 3. marraskuuta 1913.


title: SMS Balaton

text: Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä "RN Zenson". Alus poistettiin palveluksesta 5. heinäkuuta 1923.


title: Timo Partanen

text: Timo Partanen (13. maaliskuuta 1938 Helsinki – 1. toukokuuta 2015 Helsinki) oli suomalainen professori, epidemiologi, biostatistikko ja psykologi. Hän oli Työterveyslaitoksen Epidemiologian ja biostatistiikan osaston vanhempi tutkija vuoteen 2001, jolloin hän jäi eläkkeelle ja jatkoi Costa Ricassa vierailevana professorina.


title: SMS Csepel

text: SMS Csepel oli Itävalta-Unkarin laivaston Tátra-luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen "RN Muggiaksi".


title: SMS Csepel

text: Alus tilattiin Porto Réstä (nyk. Kraljevica) Gnaz Danubius & Companylta, missä köli laskettiin 9. tammikuuta 1912. Alus laskettiin vesille 30. joulukuuta 1912 ja liitettiin laivastoon 29. joulukuuta 1913.


title: SMS Csepel

text: Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä "RN Muggia". Alus haaksirikkoutui pyörremyrskyssä 25. maaliskuuta 1929 Amoyn edustalla.


title: SMS Orjen

text: SMS Orjen oli Itävalta-Unkarin laivaston Tátra-luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen "RN Polaksi".


title: SMS Orjen

text: Alus tilattiin Porto Réstä (nyk. Kraljevica) Danubiukselta, missä köli laskettiin 4. syyskuuta 1912. Alus laskettiin vesille 26. elokuuta 1913 ja liitettiin laivastoon 11. elokuuta 1914.


title: SMS Orjen

text: Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä "RN Pola". Vuonna 1931 alus nimettiin uudelleen "RN Zensoniksi". Se poistettiin palveluksesta 1. toukokuuta 1937.


title: SMS Triglav (1917)

text: SMS Triglav oli Itävalta-Unkarin laivaston Ersatz Tátra -luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen "RN Gradoksi".


title: SMS Triglav (1917)

text: Alus tilattiin Porto Réstä (nyk. Kraljevica) Gantz Danubius & Companyltä, missä köli laskettiin 24. elokuuta 1916. Alus laskettiin vesille 24. helmikuuta 1917 ja liitettiin laivastoon 27. heinäkuuta 1917.


title: SMS Triglav (1917)

text: Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä "RN Grado". Alus poistettiin palveluksesta 30. syyskuuta 1937.


title: SMS Lika (1917)

text: SMS Lika oli Itävalta-Unkarin laivaston Ersatz Tátra -luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen "RN Cortellazzoksi".


title: SMS Lika (1917)

text: Alus tilattiin Porto Réstä (nyk. Kraljevica) Gantz Danubius & Companylta, missä köli laskettiin 24. elokuuta 1916. Alus laskettiin vesille 8. toukokuuta 1917 ja liitettiin laivastoon 6. syyskuuta 1917.


title: SMS Lika (1917)

text: Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä "RN Cortellazzo". Alus poistettiin palveluksesta 5. tammikuuta 1939.


title: SMS Uzsok

text: SMS Uzsok oli Itävalta-Unkarin laivaston Ersatz Tátra -luokan hävittäjä. Alus luovutettiin 1920 Versailles’n rauhansopimuksen mukaan Italialle, joka nimesi sen "RN Monfalconeksi".


title: SMS Uzsok

text: Alus tilattiin Porto Réstä (nyk. Kraljevica) Gantz Danubius & Companylta, missä köli laskettiin 25. syyskuuta 1916. Alus laskettiin vesille 26. syyskuuta 1917 ja liitettiin laivastoon 25. tammikuuta 1918.


title: SMS Uzsok

text: Alus luovutettiin 26. syyskuuta 1920 sotakorvauksena Italialle, joka liitti sen laivastoonsa nimellä "RN Monfalcone". Alus poistettiin palveluksesta 5. tammikuuta 1939.


title: Making a Sound

text: Making a Sound on "The Voice of Finland" -laulukilpailun ensimmäisen tuotantokauden voittaneen Mikko Sipolan 13. heinäkuuta 2012 julkaistu esikoisalbumi. Albumi nousi julkaisunsa jälkeen Suomen virallisen albumilistan viidenneksi, mutta jo seuraavalla viikolla se putosi listan 19:nneksi. Yhteensä "Making a Sound" oli listalla vain kuusi viikkoa.


title: Making a Sound

text: Albumilta julkaistiin kolme singleä, joista ensimmäinen ”Stuck Inside My Head” oli Sipolan "The Voice of Finlandin" esittämä, hänelle itselleen tehty kappale. ”Put Out the Fire” -single julkaistiin kesäkuussa 2012 ja ”Superman” lokakuussa 2012. Yksikään singleistä ei kuitenkaan sijoittunut listoille.


title: Xiaomi

text: Xiaomi (, pinyin "Xiǎomǐ Kējì", ) on suuri kiinalainen elektroniikkavalmistaja. Yhtiö on perustettu vuonna 2010, ja vuonna 2018 Xiaomi oli maailman neljänneksi suurin matkapuhelinvalmistaja. Matkapuhelinten lisäksi yhtiö on tunnettu Android-pohjaisesta MIUI-käyttöliittymästään, jota käytetään useissa Xiaomin valmistamissa tuotteissa. Suomessa Xiaomin puhelimia myydään nykyään useissa eri verkkokaupoissa, kuten Bestiossa, DNA:ssa, Jimm'sissä ja Verkkokauppa.comissa.


title: Xiaomi

text: Xiaomi tuli alun perin tunnetuksi rajoitettujen puhelinerien pikamyynnistä (eng. "flash sale"), joiden aikana esimerkiksi Redmi Note 2 -mallia myytiin 800 000 kappaletta vain 12 tunnissa. Sittemmin Xiaomi on siirtynyt rajoitettujen erien pikamyynnistä lähemmäs kohti perinteisiä valmistajia ja esimerkiksi vuonna 2018 myi yhteensä yli 100 miljoonaa puhelinta. Samalla yhtiö on laajentunut nopeasti ja teki vuonna 2018 maailmanennätyksen avaamalla yhdellä kertaa yli 500 kauppaa Intiassa.


title: Trifenyylitina

text: Trifenyylitina (CHSn) on organotinayhdisteisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä radikaali-initiaattorina ja pelkistimenä.


title: Trifenyylitina

text: Huoneenlämpötilassa trifenyylitina on valkoista kiinteää ainetta. Yhdiste ei liukene veteen, mutta liukenee useisiin orgaanisiin liuottimiin kuten dietyylieetteriin, dimetoksietaaniin, bentseeniin ja tolueeniin. Trifenyylitina hajoaa valon vaikutuksesta.


title: Trifenyylitina

text: Trifenyylitinaa voidaan valmistaa useilla menetelmillä. Käytetyimpiä ovat trifenyylitinakloridin pelkistys litiumalumiinihydridin tai natriumboorihydridin avulla eetteriliuoksissa. Muita valmistusmenetelmiä ovat trifenyylitinametoksidin pelkistys diboraanilla ja yhdisteen litiumsuolan käsittely hapolla.


title: Trifenyylitina

text: Trifenyylitinaa käytetään orgaanisen kemian reaktioissa radikaalien muodostamiseen esimerkiksi polymerointireaktioiden katalyyttinä. Radikaalien muodostukseen perustuu yhdisteen käyttö myös rikki- ja seleeniyhdisteiden sekä alkeenien ja orgaanisten halidien pelkistämiseen. Yhdistettä käytetään myös pelkistämään tyydyttyneitä että tyydyttymättömiä aldehydejä ja ketoneja alkoholeiksi. Lisäksi yhdistettä voidaan käyttää hydrostannylointireaktioissa.


title: Arvo Eerikäinen

text: Arvo Ilmari Eerikäinen (11. tammikuuta 1888 Viipuri – 4. marraskuuta 1943 Helsinki) oli suomalainen jalkapalloilija ja jalkapalloerotuomari. Hän edusti urallaan Polyteknikkojen Urheiluseuraa sekä Helsingin Jalkapalloklubia. Suomen mestaruuden Eerikäinen voitti kahdesti, vuonna 1909 PUS:n ja 1911 HJK:n joukkueessa. Lisäksi hän saavutti hopeaa vuonna 1908, jolloin jalkapallon Suomen mestaruudesta pelattiin ensimmäistä kertaa.


title: Arvo Eerikäinen

text: Suomen Palloliiton hallitukseen Eerikäinen valittiin maaliskuussa 1910. Liittohallituksen entisen jäsenen ominaisuudessa hänet nimettiin lokakuussa 1911 erotuomariksi Suomen jalkapallomaajoukkueen kaikkien aikojen ensimmäiseen otteluun, kun maajoukkue kohtasi Ruotsin Helsingissä Eläintarhan kentällä. Suomen Urheilulehden raportin mukaan Eerikäinen tuomitsi tasapuolisesti.


title: Dongducheon

text: Dongducheon (, hanja 東豆川) on kaupunki Gyeonggin provinssissa, Etelä-Koreassa. Sijaitessaan Soulista pohjoiseen, kaupunki on strategisesti tärkeä pääkaupungin puolustuksen kannalta. Yhdysvaltain 2. jalkaväkidivisioonan pääleirit sijaitsevat kaupungissa ja divisioonan johto Uijeongbussa.


title: Dongducheon

text: Kaupungissa on 10 lukiota, 15 yläastetta, 38 ala-astetta ja Hanbuk-yliopisto.


title: Hitlerin uskottu, Rooseveltin avustaja

text: Hitlerin uskottu, Rooseveltin avustaja – Ernst Hanfstaenglin uskomaton elämä ("Hitler’s Piano Player Hitler’s Piano Player – The Rise and Fall of Ernst Hanfstaengl, Confidante of Hitler, Ally of FDR") on brittiläisen toimittajan Peter Conradin kirjoittama elämäkertateos Adolf Hitlerin läheisestä työtoverista ja lehdistöpäälliköstä Ernst (”Putzi”) Hanfstaenglista. Alkuteos ilmestyi 2004, Maikki Soron suomennos 2015 Minerva Kustannuksen kustantamana.


title: Hitlerin uskottu, Rooseveltin avustaja

text: Conradi kiinnostui Hanfstaenglista 2000-luvun alussa luettuaan artikkelin, jossa kerrottiin Hitleriä koskevasta selonteosta, jonka Hanfstaengl teki toisen maailmansodan aikana työskennellessään Yhdysvalloissa salaisessa tiedusteluhankkeessa. Conradi sai käsiinsä paljon aineistoa, joiden pohjalta hän kirjoitti tämän elämäkerran. Lisäksi hän tapasi Hanfstaenglin pojan Egon Hanfstaenglin, jolta samoin kuin tämän pojalta Erikiltä hän sai lisätietoja.


title: Hitlerin uskottu, Rooseveltin avustaja

text: Petri Immonen pitää arviossaan kirjaa kiinnostavimpana siinä vaiheessa, kun Hitlerin ura on nousussa. Hän pahoittelee, että Hanfstaenglin Yhdysvalloissa tekemän työn merkitystä on vaikea arvioida, edes Conradi ei siihen tutkimustyönsä jälkeen pysty. Kirjan viimeinen osuus maistuukin Immosen mielestä puulta, mutta hän toteaa kuitenkin että teos voi hyvinkin olla Hanfstaenglin näköinen.


title: Runnirock

text: Runnirock on vuodesta 2013 alkaen Iisalmen kupeessa Runnilla järjestetty musiikkifestivaali. Tapahtuma järjestetään elokuussa paikallisen kylpylän viereisellä pellolla. Musiikkitarjontaa on laidasta laitaan, eikä tapahtuma keskity mihinkään tiettyyn tyylilajiin. Se erottuu myös muista festivaaleista maalaishenkisellä omaleimaisuudellaan.


title: Runnirock

text: Runnin kylpylällä työskennellyt Sami Repo oli jo pitkään miettinyt, että kylälle tarvittaisiin kunnon rocktapahtuma. Hän ei kuitenkaan todellisuudessa uskonut että sellaista siellä järjestettäisiin. Koko Runnin kylä oli silloin erittäin hiljainen ja tapahtumia ei juurikaan ollut. Sami sai kuitenkin järjestettyä Runnilla pienimuotoisen Neulatammirock-tapahtuman. Se onnistui hyvin ja hän näki Runnilla olevan mahdollisuuksia isompaankin rocktapahtumaan. Ongelma oli vain ettei ollut ketään joka uskaltaisi ottaa riskiä ja kokeilla jotain suurempaa.


title: Runnirock

text: Kylpylän omistaja vaihtui ja puikkoihin tuli Perttu Nousiainen, joka uskalsi lähteä mukaan Samin ehdotettua Sonata Arctican keikan järjestämistä. Tapahtuma päätettiin järjestää läheisellä pellolla, koska kylpylän piha tuntui liian pieneltä vaihtoehdolta. Se nimettiin yksinkertaisesti Runnirockiksi, koska se oli Runnilla ja siellä soi rock. Vaikka keikka peruuntui heti alkumetreillä, ruvettiin etsimään uusia nimiä korvaajiksi. Eppu Normaali ja muita saatiin kiinnitettyä ja koko festivaalit järjestettiin vain kuudessa viikossa Sonata Arctican kiinnittämishetkestä alkaen. Festareilla ja sitä ennen satoi niin paljon, että koko pelto oli mutaa täynnä. Heinäpaaluja revittin ja levitettiin esiintymislavan eteen, ettei muta tarttuisi niin paljon asiakkaiden jalkoihin. Kävi kuitenkin niin että festivaalivieraat tykkäsivät tapahtuman erilaisuudesta. Kerrankin sai lähteä kumpparit jalassa liikenteeseen rennolla meiningillä ja korkokengät pystyi jättämään kotiin.


title: Runnirock

text: Seuraavana vuonna 2014 tapahtumalla oli jo enemmän nimeä ja järjestäjillä kokemusta. Toinen Runnirock tuplasi ensimmäisen vuoden kävijämäärän ja tulevaisuus näytti valoisalle.


title: Runnirock

text: Keväällä 2015 Runnin kylpylän omistajat vaihtuivat jälleen ja ilmoittivat julkisuuteen ettei Runnirockia enää järjestetä. Rokkia alusta asti järjestämässä ollut Sami Repo ei kuitenkaan halunnut hyvin kasvaneen tapahtuman loppuvan kotiseudullaan, vaan alkoi etsiä uusia hankkeesta kiinnostuneita sijoittajia. Hän löysi mukaansa Jukka Saarinen, Toni Hujanen ja Mika Niskanen nimiset henkilöt, sekä kaksi muuta nimettömänä pysyttelevää tahoa. Yhdessä he perustivat Runnirock oy:n ja festivaali sai jatkua uusien yrittäjien voimin.


title: Runnirock

text:
2013:
Eppu Normaali, Tuure Kilpeläinen ja Kaihon Karavaani, Martti Saarinen, CatCat, Lullacry, Suvi Teräsniska, Sepi Kumpulainen, Death Carolina, Luomakunnan Kruunu, Timo and the Poor Boys, Alexanderplatz, Petteri Tikkanen & Black Peider Show


title: Runnirock

text: Kävijämäärä: n. 4 000


title: Runnirock

text: 2014: Kotiteollisuus, Haloo Helsinki!, Dingo, Lauri Tähkä, Indica, Jani Jalkanen, Freud Marx Engels & Jung, Janna Hurmerinta, Alexanderplatz, Sinmate, Paranormaali, Melrose, Elias Kaskinen & Päivänsankarit, Redhill Rats


title: Runnirock

text: Kävijämäärä: n. 8 000


title: Runnirock

text: 2015: Sonata Arctica, Apulanta, Robin, Pelle Miljoona United, Antti Tuisku, Petri Nygård, Remu and his Allstars, Hasta La Vista Social Club, Pohjoisen Soturit, Mansesteri, Anton Dixon


title: Sistar

text: Sistar () (tyyliteltynä SISTAR) oli vuonna 2010 perustettu nelijäseninen eteläkorealainen yhtye, jonka levy-yhtiönä toimi Starship Entertainment. Yhtyeeseen kuuluivat Hyorin, Bora, Soyou ja Dasom.


title: Sistar

text: Sistar debytoi kappaleellaan "Push Push" 3. kesäkuuta 2010, ja esiintyi 4. kesäkuuta korealaisessa musiikkiohjelmassa "Music Bank". Yhtye palasi pian toisella singlellään "Shady Girl" 25. elokuuta, ja myöhemmin singlellään "How Dare You" marraskuussa. Joulukuussa, Sistar osallistui korealaiseen palkintogaalaan Golden Disk Awards, voittaen tulokkaan palkinnon.


title: Sistar

text: Sistarista muodostettiin toinen yhtye Sistar19, johon kuuluvat Hyorin ja Bora. He debytoivat kappaleella "Ma Boy", joka julkaistiin 3. toukokuuta 2011. Sistar teki comebackin 9. elokuuta ensimmäisellä studioalbumillaan "So Cool".


title: Sistar

text: Sistar julkaisi ensimmäisen minialbuminsa "Alone" 12. huhtikuuta 2012, joka sisältää kuusi Brave Brothersin tuottamaa kappaletta. Heidän toinen minialbuminsa "Loving U" julkaistiin 28. kesäkuuta. Minialbumi sisältää pääkappaleen "Loving U", uuden kappaleen "Holiday" sekä yhtyeen kappaleiden remixejä. Kappaleen "Loving U" musiikkivideo julkaistiin 28. kesäkuuta.


title: Sistar

text: Sistar19 julkaisi ensimmäisen minialbuminsa "Gone Not Around Any Longer" ja samannimisen musiikkivideon 31. tammikuuta 2013. Sistarin toinen studioalbumi "Give It To Me" julkaistiin 11. kesäkuuta.


title: Sistar

text: Sistar julkaisi kolmannen minialbuminsa "Touch N Move" 21. heinäkuuta 2014, yhdessä musiikkivideon "Touch My Body" kanssa. Pian kappaleen markkinoinnin jälkeen, Sistar julkaisi neljännen minialbuminsa "Sweet & Sour" 26. elokuuta.


title: Sistar

text: Hyorin tulee esiintymään Mnetin musiikkikilpailuohjelmassa Unpretty Rapstarissa.


title: Joel McHale

text: Joel Edward McHale (s. 20. marraskuuta 1971 Rooma, Italia) on yhdysvaltalainen koomikko, näyttelijä, käsikirjoittaja, televisiotuottaja ja –juontaja. Hänet tunnetaan parhaiten televisio-ohjelman "The Soup" juontajana ja Jeff Wingerin roolistaan NBC:n komediasarjassa "Community".


title: Pórtico da Gloria

text: Pórtico da Gloria on pylväiden ja veistosten koristama sisäänkäynti Santiago de Compostelan katedraaliin. Se edustaa romaanista arkkitehtuuria, ja sitä pidetään romaanisen kuvanveistotaiteen näyttävimpänä esimerkkinä. Sisäänkäynti koostuu kolmesta holvikaaresta. Keskimmäinen edustaa autuutta, ja sen yläosassa on suurikokoinenpatsas joka esittää ylösnoussutta Kristusta. Vasemmanpuoleinen holvi kuvaa paikkaa, jossa juutalaiset odottavat patriarkkojen lupaamaa Kristuksen saapumista, ja oikea puoli kuvaa viimeistä tuomiota.


title: Pórtico da Gloria

text: Sisäänkäynti valmistui vuonna 1188, ja sen tekijää kutsutaan mestari Mateoksi.


title: The Longest Daycare

text: The Longest Daycare on "Simpsonit"-animaatiosarjaan pohjautuva yhdysvaltalainen lyhytelokuva vuodelta 2012. Elokuva kertoo Simpsonien perheen nuorimmasta lapsesta, Maggie Simpsonista, joka joutuu päivähoitoon ja yrittää pelastaa päiväkodissa perhosta, jota toinen vauva yrittää tappaa. Elokuvassa ei ole lainkaan puhetta.


title: The Longest Daycare

text: Elokuvan idea lähti siitä uskomuksesta, ettei mykän Maggien ympärille saisi tarpeeksi juonta yhteen televisiosarjan jaksoon. Maggiesta päätettiin siksi tehdä erillinen lyhytelokuva. Tekijäryhmä oli pääosin sama kuin viisi vuotta aiemmin valmistuneessa pitkässä elokuvassa "The Simpsons Movie". Elokuva parodioi Disneyn ja Warnerin 1940–50-luvuilla tekemiä lyhytelokuvia. "The Longest Daycarea" esitettiin elokuvateattereissa saman 20th Century Fox -studion pitkän elokuvan "" edellä.


title: The Longest Daycare

text: "The Longest Daycare" oli ehdolla vuoden 2012 parhaan lyhytanimaation Oscar-palkinnon saajaksi. Se on ainoa "Simpsoneihin" liittyvä teos, joka on saanut Oscar-ehdokkuuden.


title: The Longest Daycare

text: Elokuvan nimi on humoristinen väännös elokuvaksikin sovitetun sotaromaanin "The Longest Day" (suom. "Atlantin valli murtuu") nimestä.


title: Salaiset kansiot (10. tuotantokausi)

text: Yhdysvaltalaisen televisiosarjan "Salaisten kansioiden" 10. tuotantokausi esitettiin Yhdysvalloissa tammi–helmikuussa 2016. "Salaiset kansiot" esitettiin alun perin vuosina 1993–2002. Maaliskuussa 2015 tiedotettiin, että sarja palaa kuusijaksoisen minisarjan muodossa.


title: Salaiset kansiot (10. tuotantokausi)

text: Kaksoisristillä (‡) merkityt jaksot kuuluvat sarjan mytologiajaksoihin."Salaiset kansiot", joka pyöri televisiossa vuosina 1993–2002 Fox-kanavalla, seurasi kahden FBI-erikoisagentin, Fox Mulderin (David Duchovny) ja Dana Scullyn (Gillian Anderson), työtä paranormaaleihin ilmiöihin liittyvien tapausten parissa. Televisiosarjaan liittyy myös kaksi elokuvaa "X-Files – taistelu tulevaisuudesta" (1998) ja "" (2008). Sarjan luoja Chris Carter kertoi toisen elokuvan ensi-illan aikoihin, että jos "X-Files: Usko koetuksella" pärjäisi kaupallisesti, tehtäisiin kolmas elokuva, joka keskittyisi televisiosarjan mytologiaan ja erityisesti avaruusolentojen invaasioon ja Maan asuttamiseen, jolle annettiin sarjan viimeisessä jaksossa päivämäärä 22. joulukuuta 2012. Duchovny kertoi lokakuussa 2009 halustaan tehdä "X-Files" -elokuva vuonna 2012, mutta ei tiennyt olisiko se mahdollista. Anderson kertoi elokuussa 2012 uuden elokuvan tulo ”näyttää melko hyvältä”. Lokakuussa 2013 pidetyssä New York Comic Con -tapahtumassa Duchovny ja Anderson vahvistivat olevansa kiinnostuneita kolmannen elokuvan tekemisestä. Tammikuussa 2015 Fox Television Groupin puheenjohtaja Gary Newman kertoi kanavan olevan kiinnostunut "Salaisten kansioiden" takaisin tuomisesta, mutta ei elokuvana vaan minisarjana.


title: Salaiset kansiot (10. tuotantokausi)

text: Newman kertoi uuden sarjan sisältävän ”kaikki tärkeät henkilöt”, jolla hän tarkoitti Carteria, Duchovnya ja Andersonia. Fox Television Groupin puheenjohtaja Dana Walden huomautti myöhemmin, että ajankohdan, jolloin kaikki kolme olisivat vapaita, löytäminen olisi hankalaa. Virallisen julkistamisen aikoihin Duchovny oli tekemässä NBC:n sarjaa "Aquarius" ja Anderson BBC:n draamasarjaa "The Fall". Siitä huolimatta molemmat ilmaisivat halunsa palata sarjaan: ennen virallista julkistamista, Anderson kertoi olevansa ”helvetin iloinen” jos Fox toisi "Salaiset kansiot" takaisin, ja Duchovny kertoi olevansa ”enemmän kuin iloinen” jos saisi palata Mulderin rooliin.


title: Salaiset kansiot (10. tuotantokausi)

text: Duchovny paljasti haastattelussaan "Late Show with David Lettermanissa" 31. maaliskuuta 2015, että Mitch Pileggi ja William B. Davis palaisivat rooleihinsa Walter Skinnerina ja Tupakkamiehenä. Molempien mahdollisesta palaamisesta oli huhuttu jo aiemmin. Joel McHale valittiin esittämään uutta hahmoa Tad O’Malleyta, uutisankkuria ja Mulderin liittolaista. McHale valittiin sen jälkeen kun Chris Carter näki hänen roolisuorituksensa "Sons of Anarchyssa".


title: Salaiset kansiot (10. tuotantokausi)

text: Maaliskuussa 2015 tiedotettiin, että kanava tilaisi lyhyen kuusijaksoisen kauden. Jaksojen vähäisen määrän arveltiin johtuvan Duchovnyn ja Andersonin kiireisestä aikataulusta. Duchovny kertoi itse, ettei haluaisi tehdä kokonaista kautta, koska ”olemme kaikki vanhoja, meillä ei ole virtaa tehdä kokonaista kautta.” Davis vahvisti kuvausten järjestettävän Vancouverissa. Kuvaukset alkoivat 8. kesäkuuta.


title: Ramón Piñeiro López

text: Ramón Piñeiro López (1915, Láncara – 1990, Santiago de Compostela) oli espanjalainen kirjailija, poliitikko ja filosofi. Hän oli keskeinen hahmo Galician kulttuurielämässä 1900-luvulla, varsinkin sodan jälkeisiä vuosina.


title: Ramón Piñeiro López

text: Piñeiro opiskeli kirjallisuutta ja filosofiaa Santiago de Compostelassa ja Madridissa, mutta opinnot jäivät kesken. Hän toimi aktiivisesti maanalaisessa Galician itsenäisyysliikeessä. Vuonna 1946 hän matkusti Pariisiin tapaamaan tasavaltalaista pakolaishallitusta. Hän jäi kiinni ja joutui kolmeksi vuodeksi vankilaan.


title: Ramón Piñeiro López

text: Vapauduttuaan Piñeiro palasi Galiciaan ja toimi kulttuurielämässä. Hän oli mukana perustamassa Galaxia-kustannusyhtiötä ja Grail-kirjallisuuslehteä, jotka pyrkivät edistämään galicialaista kulttuuria.


title: Carboeiron luostari

text: Carboeiron luostari on luostarirakennus Espanjan Galiciassa, Deza-joen rannalla. Se on peräisin 900-luvulta. Luostarin kirkko on rakennettu 1100-luvulla ja edustaa romaanista tyyliä. Santiago de Compostelan kuuluisan Pórtico da Glorian suunnittelija, mestari Mateo, on osallistunut myös tämän kirkon suunnitteluun.


title: Carboeiron luostari

text: Kirkko on rakennettu luostarin kultakaudella, jota kesti 1100-luvulta 1300-luvulle. 1400-luvulla se joutui rappiotilaan, lahjoitukset ja muut tulot alkoivat vähentyä. Vuonna 1499 katoliste monarkit järjestelivät kirkon hallintoa uusiksi, ja Carboeirosta tuli Santiagon sivuluostari.


title: Ellrich

text: Ellrich on kaupunki Thüringenin osavaltiossa, Keski-Saksassa. Se sijaitsee 13 kilometriä koilliseen Nordhausenin kaupungista.


title: Yoreli Rincón

text: Hazleydi Yoreli Rincón Torres (s. 27. heinäkuuta 1993 Piedecuesta, Santander) on kolumbialainen jalkapalloilija, joka edustaa Italian Serie A:ssa pelaavaa ASD Torres Calciota. Pelipaikaltaan Rincón on keskikenttäpelaaja. Hän kuuluu myös Kolumbian naisten jalkapallomaajoukkueeseen.


title: Yoreli Rincón

text: Rincón aloitti uransa kotimaassaan. Vuonna 2013 hän siirtyi brasilialaisesta XV de Piracicabasta Ruotsin Damallsvenskanin FC Rosengårdin riveihin. Hän voitti seuran riveissä Ruotsin mestaruuden samana vuonna. Vuonna 2014 Rincón siirtyi yhdysvaltalaiseen New Jersey Wildcatsiin, jossa hän teki yhdeksässä pelaamassaan ottelussa kuusi maalia. Vuodesta 2015 Rincón on edustanut Italian Serie A:n Torres Calciota.


title: Yoreli Rincón

text: Sekä alle 17- että alle 20-vuotiaiden MM-kilpailuissa maataan edustanut Rincón debytoi Kolumbian naisten jalkapallomaajoukkueessa jo vuonna 2010. Seuraavana vuonna hän oli mukana MM-kilpailuissa, joissa hän pelasi kahdessa ottelussa. Vuonna 2012 Rincón kuului Kolumbian olympiajoukkueeseen pelaten yhdessä joukkueen otteluista Lontoon kisoissa. Vuoden 2014 Copa Américasta Rincón saavutti Kolumbian kanssa hopeaa. Rincón kuului Kolumbian joukkueeseen myös vuoden 2015 MM-kilpailuissa.


title: Yoreli Rincón

text: FC Rosengård


title: Yoreli Rincón

text: Kolumbia


title: Eelis Perttunen

text: Eelis Edvard Perttunen (s. 10. heinäkuuta 1933 Oulu) on entinen suomalainen jalkapalloilija, jääpalloilija ja jalkapallovalmentaja.


title: Eelis Perttunen

text: Eelis Perttunen on syntyjään Oulun Tuirasta ns. Koskitien poikia. Hän oli perustamassa vuonna 1946 Oulun Työväen Palloilijoita (OTP) ja nousi pian seuransa edustusjoukkueeseen ja toimi myös joukkueen kapteenina. Perttusen sanotaan olleen myös ensimmäinen pelaaja, joka teki maalin Raatin uudella kentällä.


title: Eelis Perttunen

text: Vuonna 1958 hänestä tuli ensimmäinen oululaispelaaja, joka nousi Suomen maajoukkueeseen yhdessä seurakavereidensa Juhani Nisulan ja Jouko Ahmalan kanssa. He pelasivat kesäkuussa 1958 B-maajoukkueessa Norjaa vastaan. Eelis Perttunen on myös ensimmäinen oululaisjalkapalloilija, joka on pelannut Suomen pääsarjassa vuonna 1960 tamperelaisen TKT:n riveissä. Yhden TKT-kauden jälkeen Perttunen siirtyi Raumalle, jossa hän pelasi ensin Suomensarjaa Rauman Lukossa ja sen jälkeen Iirojen riveissä ennen kuin palasi uran loppuvaiheessa kaudeksi 1967 Ouluun ja kasvattajaseuransa OTP:n riveihin.


title: Eelis Perttunen

text: Jalkapallon lisäksi Perttunen pelasi talvikautena 1950-luvulla jääkiekkoa OTP:ssä, Kärpissä ja 1960-luvulla Rauman Lukossa ja Hakreissa. Jääpallojoukkueina olivat 1950-luvulla OTP Oulussa ja 1960-luvulla Narukerä Porissa. Perttunen oli aikanaan OTP:n jääpallojoukkueessa, joka voitti .


title: Eelis Perttunen

text: Pelaajauransa jälkeen Perttunen suoritti A-valmentajatutkinnon ja valmensi sen jälkeen Raumalla Hakrit- ja Iirot-joukkueita sekä valmentajauransa lopussa OTP:ssä ja OLS:ssa.


title: Eelis Perttunen

text: Tunnustuksena toiminnastaan suomalaisen jalkapallon hyväksi vuonna 1982 hänelle myönnettiin Suomen Palloliiton kultainen ansiomerkki. Vuonna 2009 Perttunen valittiin oululaisen jalkapallon Hall of Fameen sen neljäntenä jäsenenä.


title: Eelis Perttunen

text: Eelis Perttusen lähipiirissä jalkapallon harrastus on hyvin tuttua, sillä hänen poikansa Allan pelasi OTP:ssä vuosina 1977–1982 ja tyttärensä Tiina OTP:n naisten joukkueessa.


title: Siljoen kanjoni

text: Siljoen kanjoni (Canón do Sil) on luonnonmuodostelma Espanjan Galiciassa Siljoen varrella. Se kattaa Silin viimeiset 50 km ennen joen yhtymistä Miñoon. Maisemia pidetään Galician sisämaan jylhimpinä. Rotkon seinämät kohoavat paikoin 500 metrin korkeuteen joenpinnasta. Maastonmuotojen takia jokilaaksossa on erityinen paikallisilmasto, jonka ansiosta siellä voi kasvaa tavallisesti Välimeren ilmastossa viihtyviä lajeja kuten oliivipuita. Joen aurinkoisempi ranta on monin paikoin pengerretty terasseiksi, joilla on kasvatettu viiniä jo roomalaisvallan ajoista alkaen.


title: Siljoen kanjoni

text: Kanjoni on Natura 2000 -kohde. Siellä elää lukuisia uhanalaisia lintuja, kaloja ja joitakin nisäkkäitä kuten saukkoja ja lepakoita.


title: Ji’an

text: Ji’an (, pinyin: Jí'ān Shì) on prefektuuritason kaupunki Kiinan Jiangxin maakunnassa. Kaupungin keskusta sijaitsee linnuntietä noin 197 kilometriä maakunnan pääkaupunki Nanchangista etelälounaaseen. Prefektuurin pinta-ala on 25 219 neliökilometriä ja väkiluku 4,81 miljoonaa (2010).


title: Ji’an

text: Prefektuuri rajoittuu pohjoisessa Yichunin ja Xinyun, idässä Fuzhoun, etelässä Ganzhoun sekä lännessä Chenzhoun, Zhuzhoun ja Pingxiangin prefektuureihin.


title: Ji’an

text: Aiemmin Ji’anin kaupunki oli 598 neliökilometrin laajuinen piirikuntatason kaupunki Ji’anin prefektuurin päähallintopaikkana. Toukokuussa 2000 piirikuntatason kaupunki ja prefektuurin muut piirikunnat muodostuivat prefektuuritason Ji’anin kaupungin.


title: Ji’an

text:
Piirikuntatasolla prefektuuritason kaupunki jakautuu kahteen piiriin (prefektuurin kaupunkikeskus), yhteen piirikuntatason kaupunkiin ja kymmeneen piirikuntaan seuraavasti:
Piirit ja kaupungit
1. Jizhou, (kaupunki)piiri
2. Qingyuan, (kaupunki)piiri
3. Jinggangshan, kaupunki
Piirikunnat
4. Anfu,
5. Ji’an,
6. Jishui,


title: Ji’an

text:
7. Suichuan,
8. Taihe,
9. Wan’an,
10. Xiajiang,
11. Xingan,
12. Yongfeng ja
13. Yongxin.


title: Renault Master

text: Renault Master on Renault’n vuodesta 1980 lähtien valmistama suurikokoinen pakettiautomalli, joka korvasi Renault Super Goéletten.


title: Renault Master

text: Ensimmäisen sukupolven Master esiteltiin vuonna 1980 seuraajaksi vanhentuneelle Super Goélettelle, jolla oli ikää jo 15 vuotta. Samaan aikaan markkinoille tuli myös pienemmän kokoluokan Trafic. Mallia valmistettiin Renault’n uudella tehtaalla Ranskan Batillyssa.


title: Renault Master

text: Masteriin perustuvaa kevytkuorma-autoa myytiin nimellä Renault Messenger (1982–1993 Renault B-sarja).


title: Renault Master

text: Ainoana moottorivaihtoehtona oli aluksi Fiatin 2,5-litrainen dieselmoottori. Vuonna 1984 siitä tuli saataville myös 2,1 litran versio. Pieniä määriä valmistettiin myös 2,0- ja 2,2-litraisilla bensiinimoottoreilla varustettuina. 2,5-litraisesta dieselistä tuli vuonna 1990 parannettu versio, joka oli iskutilavuudeltaan hieman aiempaa suurempi. Kaikissa moottoreissa oli voimansiirtona viisivaihteinen manuaalivaihteisto.


title: Renault Master

text: Toisen sukupolven Master tuli markkinoille vuonna 1997, ja se valittiin Vuoden pakettiautoksi 1998. Samaan aikaan esiteltiin sisarmalliksi Opel Movano ja kolmikkoon liittyi Nissan Interstar vuonna 2002. Euroopassa myytävät autot valmistettiin Ranskan Batillyssa. Auto oli paljon edeltäjäänsä pehmeämmin ja nykyaikaisemmin muotoiltu. Masteria valmistettiin pakettiauton lisäksi myös pikkubussiversiona ja lava-autona. Saatavilla oli kaksi eri akseliväliä ja korikorkeutta. Pikkubussia valmistettiin vain pidemmällä akselivälillä.


title: Renault Master

text: Masteriin perustuvaa kevytkuorma-autoa myytiin nimellä Renault Mascott. Moottorivaihtoehtoina olivat 2,2-, 2,5- ja 2,8-litraiset dieselmoottorit. Saatavana oli viisi- ja kuusivaihteisten manuaalivaihteistojen lisäksi myös kuusiportainen "Quickshift"-robottivaihteisto.


title: Renault Master

text: Vuonna 2003 Master koki sisarmalliensa tapaan perusteellisen kasvojenkohotuksen, jossa sen ulkonäköä muutettiin enemmän Traficia muistuttavaksi. Auto sai täysin uudet puskurit, ajovalot ja etusäleikön. Sisällä ohjauspyörä ja kojelauta vaihdettiin uusiin.


title: Renault Master

text: Kolmannen sukupolven Master esiteltiin vuonna 2010. Nissan vaihtoi mallinsa nimeksi NV400. Master on nyt ensimmäistä kertaa saatavana myös takavetoisena mallina. Saatavana on neljä eri akselipituutta ja kolme korkeutta. Pakettiauton lisäksi valmistetaan seitsenpaikkaista kaksikäyttöauto Crew Vania, pikkubussi Busia (16 tai 17 istuinta) sekä pakettiauton ja bussin yhdistelmämalli Combia (6 tai 9 istuinta). Valittavana on myös normaali tai jatko-ohjaamollinen lava-auto sekä erillisellä tavaratilalla varustettu umpikoriauto. Tavaratilaa on korimallista riippuen 8–17 kuutiometriä.


title: Renault Master

text: Moottorina on 2,3-litrainen dieselmoottori, josta oli aluksi tarjolla viisi tehovaihtoehtoa: 2,3 dCi (110/125/150 hv) sekä 2,3 dCi Twin Turbo (135/165 hv). Twin Turboissa on vakiona start/stop-järjestelmä. Vaihteistona on kuusivaihteinen manuaalivaihteisto, mutta 150-hevosvoimaiseen sai halutessaan kuusiportaisen "Quickshift"-robottivaihteiston.


title: Renault Master

text: Renault luopui 125- ja 150-hevosvoimaisista dCi-moottoreista vuoden 2014 kasvojenkohotuksen yhteydessä, jonka myötä myös robottivaihteisto poistui valikoimasta. Samalla Masteriin tuli uusi etusäleikkö, jossa on samanlainen musta lista kuin uudessa Traficissa.


title: Renault Master

text: Pakettiauton vakiovarustukseen kuuluu kuljettajan turvatyyny, ABS-jarrut hätäjarruassistentilla, ESP, teräsvanteet osittain peittävin pölykapselein, sähköikkunat edessä, ikkunaton liukuovi matkustajan puolella, ikkunaton väliseinä, manuaali-ilmastointi, lämmitettävät sähköpeilit, kauko-ohjattava keskuslukitus, vakionopeudensäädin, radio, Bluetooth-järjestelmä, jäähdytettävä hansikaslokero sekä lämmitettävä neljässä suunnassa säädettävä kuljettajan istuin. Master NAVI+ -kampanjamalleissa on normaalin varustuksen lisäksi Renault R-Link Evo -navigointi- ja multimediajärjestelmä sekä peruutustutka ja -kamera.


title: The Fall (televisiosarja)

text: The Fall on brittiläinen rikosdraamasarja, jonka on luonut Allan Cubitt. Sarja sijoittuu Pohjois-Irlantiin, ja se kertoo rikosylikomisario Stella Gibsonista (es. Gillian Anderson), joka tutkii murhasarjaa Belfastissa. "The Fall" alkoi BBC-kanavalla 13. tuokokuuta 2013.


title: Ganzhou

text: Ganzhou (, pinyin: Gànzhōu Shì) on prefektuuritason kaupunki Kiinan Jiangxin maakunnan eteläosassa. Kaupungin keskusta sijaitsee linnuntietä noin 330 kilometriä maakunnan pääkaupungista Nanchangista etelälounaaseen. Prefektuurin pinta-ala on 39 380 neliökilometriä ja väkiluku 8,37 miljoonaa (2010).


title: Ganzhou

text: Prefektuuri rajoittuu pohjoisessa Ji’anin ja Fuzhoun, idässä Sanmingin ja Longyanin, etelässä Meizhoun ja Heyuanin, sekä lännessä Shaoguanin ja Chenzhoun prefektuureihin.


title: Ganzhou

text: Nobelin kirjallisuuspalkinnon (v. 2000) saaja Gao Xingjian on syntynyt Ganzhoussa.


title: Ganzhou

text: Piirikuntatasolla prefektuuri jakautuu kolmeen kaupunkipiiriin, yhteen piirikuntatason kaupunkiin ja neljääntoista piirikuntaan seuraavasti:


title: Ganzhou

text:
1. Zhanggong
2. Nankang
3. Ganxian
4. Ruijin
5. Anyuan
6. Chongyi
7. Dayu


title: Ganzhou

text:
8. Dingnan
9. Huichang
10. Longnan
11. Ningdu
12. Quannan
13. Shangyou
14. Shicheng
15. Xinfeng
16. Xingguo
17. Xunwu
18. Yudu


title: Ganzhou

text: Ganzhouta palveleva Ganzhou Huangjinin lentoasema sijaitsee Nankangin kaupunkipiirissä, noin 16 kilometriä Ganzhoun keskustasta. Kotimaan reittejä on muun muassa Pekingiin, Shanghaihin, Nanchangiin, Kantoniin ja Shenzheniin.


title: Galicialainen aitta

text: Galicialainen aitta eli hórreo on Espanjan Galisian alueen tyypillinen maatilarakennus, jossa säilytetään ja kuivatetaan maissia ja muuta viljaa ennen sen jauhatusta. Aitat ovat kapeita ja pitkulaisia. Niiden rakenne sallii ilman virtaamisen niiden läpi. Aitat nostetaan korkeiden paalujen päälle jotta kosteus ja eläimet eivät vahingoittaisi niissä säilytettäviä tarvikkeita. Näihin jalkoihin voidaan vielä tehdä erityisiä ulokkeita jotka estävät jyrsijoiden kiipeämisen niitä pitkin.


title: Galicialainen aitta

text: Aittoja on hyvin eri kokoisia metrin pituisista yli kymmenmetrisiin, jopa 20 metriä pitkiin asti. Korkeimmat ovat kahden kerroksen korkuisia. Aittojen runko on tyypillisesti graniittia, seinäpanelit voivat olla puuta tai kiveä ja katto on yleensä tiilestä. Katonharjan toisessa tai molemmissa päissä on pieni risti.


title: Galicialainen aitta

text: Suomalaisessa patsasaitassa on käytetty samantapaista menetelmää estää eläimiä ryöstämästä viljaa.


title: Luettelo Worlds of DC -elokuvien näyttelijöistä

text: Worlds of DC on sarja Warner Brosin itsenäisesti tuottamia toisiinsa nivoutuvia supersankarielokuvia, jotka perustuvat DC Comicsin sarjakuvahahmoihin.


text: Sarja koostuu elokuvista, jotka perustuvat useisiin DC Comicsin sarjakuvista otettuihin hahmoihin ja joissa on useita päänäyttelijöitä. Henry Cavill näyttelee Kal-Elia / Clark Kentiä / Teräsmiestä elokuvissa "Man of Steel" (2013) ja "" (2016), jossa myös Ben Affleck ja Gal Gadot näyttelevät Bruce Waynea / Batmania ja Diana Princea / Ihmenaista. Affleck teki cameoesiintymisen elokuvassa "Suicide Squad" (2016), kun taas Gadot jatkaa roolissaan elokuvissa "Wonder Woman" (2017) ja "Wonder Woman 1984" (2020), kaikkien kolme näyttelijän esiintyessä elokuvassa "Justice League" (2017). Jason Momoa, Ezra Miller ja Ray Fisher näyttelevät Arthur Currya / Vesimiestä, Barry Allenia / Salamaa ja Victor Stonea / Kyborgia, jotka tekivät cameoesiintymiset elokuvissa "Batman v Superman: Dawn of Justice: Dawn of Justice" ja "Suicide Squad" ja esiintyivät myös elokuvassa "Justice League" ennen omia sooloelokuviaan: "Aquaman" (2018), "The Flash" (2021) ja "Cyborg". Asher Angel näyttelee Billy Batsonia ja Zachary Levi tämän alter egoa Shazamia elokuvassa "Shazam!" (2019). Margot Robbie näyttelee Harleen Quinzelia / Harley Quinniä elokuvassa "Suicide Squad" ja jatkaa roolissaan elokuvassa "Birds of Prey (and the Fantabulous Emancipation of One Harley Quinn)" (2020), Jurnee Smollett-Bellin ja Mary Elizabeth Winsteadin näytellessä Dinah Laurel Lancea / Mustaa Kanarialintua ja Helena Bertinelliä / Metsästäjätärtä. Dwayne Johnson tulee näyttelemään Teth-Adamia / Mustaa Adamia elokuvassa "Black Adam".


text: Muita toistuvia näyttelijöitä sarjassa ovat Amy Adams, Jesse Eisenberg, Laurence Fishburne, Amber Heard, Jeremy Irons, Joel Kinnaman, Diane Lane, Jared Leto, Joe Morton, Connie Nielsen, Chris Pine, J. K. Simmons, Will Smith ja Robin Wright. Alla olevassa listassa on lajiteltu elokuvissa esiintyneet hahmot sukunimen mukaan.


text: Lyhenteiden merkitykset


title: Yichun

text: Yichun (, pinyin: Yíchūn Shì) on prefektuuritason kaupunki Kiinan Jiangxin maakunnan länsiosassa. Kaupunki sijaitsee linnuntietä noin 172 kilometriä maakunnan pääkaupunki Nanchangista länsilounaaseen. Prefektuurin pinta-ala on 18 638 neliökilometriä ja väkiluku 5,42 miljoonaa (2010).


title: Yichun

text:
Prefektuuri rajoittuu pohjoisessa Jiujiangin, idässä Nanchangin ja Fuzhoun, etelässä
Ji’anin ja Xinyun, sekä lännessä Pingxiangin, Changshan ja Yueyangin prefektuuritason kaupunkeihin.


title: Yichun

text: Piirikuntatasolla prefektuuri jaetaan 10 osaan: yhteen kaupunkipiiriin (Yuanzhou), 3 piirikuntatason kaupunkiin (Fengcheng, Gao'an, Zhangshu) ja 6 piirikuntaan (Fengxin, Jing'an, Shanggao, Tonggu, Wangzai, Yifeng).


title: Fuzhou (Jiangxi)

text: Fuzhou (, pinyin: Fŭzhōu Shì) on prefektuuritason kaupunki Kiinan Jiangxin maakunnan itäosassa. Kaupungin keskusta sijaitsee linnuntietä 95 kilometriä maakunnan pääkaupunki Nanchangista eteläkaakkoon. Prefektuurin pinta-ala on 18 817 neliökilometriä ja väkiluku 3,91 miljoonaa (2010).


title: Fuzhou (Jiangxi)

text: Prefektuuri rajoittuu pohjoisessa Nanchangin, Shangraon ja Yingtanin, idässä Nanpingin, etelässä Sanmingin ja Ganzhoun sekä lännessä Ji’anin ja Yichunin prefektuuritason kaupunkeihin.


title: Fuzhou (Jiangxi)

text: Historiallisena aikana Fuzhou on tunnettu useiden Kiinan kulttuurielämässä vaikuttaneiden oppineiden synnyninseutuna.


title: Fuzhou (Jiangxi)

text: Nykyään Fuzhoun prefektuuri jakautuu piirikuntatasolla kahteen kaupunkipiiriin ja yhdeksään piirikuntaan. Prefektuurissa on yksi talouskehitysvyöhyke. Seutu on metsävaltaista, sillä yhteensä 64,5 prosenttia piirikunnan pinta-alasta luokiteltiin metsäksi vuonna 2011. Seutu tuottaa merkittävästi maataloustuotteita kuten viljaa, öljykasveja, lihaa, kalaa ja äyriäisiä sekä myytäviä sikoja. Keskeisiin teollisuustuotteisiin kuuluvat esimerkiksi alkoholijuomat, paperi ja kartonki, sähkömuuntajat, maatalouden typpi-, fosfori- ja kaliumlannoitteet ja käyttöposliini.


title: Marko Vesterbacka

text: Marko Vesterbacka (s. 24. toukokuuta 1972, Tyrvää) on suomalainen kirjailija ja kustantaja. Vesterbacka on kirjoittanut ja toimittanut paikallishistoriallisia teoksia, yrityshistorioita ja elämäkertoja. Vesterbacka perusti vuonna 2007 Kustannusliike Warelian. Kustantamo julkaisee erityisesti historia-, elämäkerta- ja muistelmateoksia sekä historiallisia ja omaelämäkerrallisia romaaneja.


title: Shangrao

text: Shangrao (, pinyin: Shàngráo Shì) on prefektuuritason kaupunki Kiinan Jiangxin maakunnan koillisosassa. Kaupunki sijaitsee linnuntietä noin 205 kilometriä maakunnan pääkaupunki Nanchangista itään. Prefektuurin pinta-ala on 22 784 neliökilometriä ja väkiluku 6,58 miljoonaa (2010).


title: Shangrao

text: Prefektuuri rajoittuu etelässä Nanpingin, Yingtanin ja Fuzhoun, lännessä Nanchangin ja Jiujiang, pohjoisessa Chizhoun, Jingdezhenin ja Huangshanin sekä idässä Quzhoun prefektuuritason kaupunkeihin.


title: Shangrao

text: Sanqingshanin kansallispuisto (71 km) on tunnetuimpia kaupungin lähellä sijaitsevista nähtävyyksistä. Taolaisten pyhää paikkaa, Sanqingvuorta, varjeleva kansallispuisto sijaitsee linnuntietä runsaan 50 kilometrin päässä Shangraon kaupunkikeskustasta pohjoiseen. Se on osa Unescon maailmanperintökohdetta.


title: Jukka Torvinen (raviohjastaja)

text: Jukka Torvinen (s. 1995) on suomalainen raviohjastaja.


title: Jukka Torvinen (raviohjastaja)

text: Torvinen valittin vuoden 2014 IS ravikomeetaksi. Myös hänen isänsä Heikki Torvinen ja veljensä Hannu Torvinen ovat raviohjastajia.


title: Pyhän Martinuksen katedraali (Mondoñedo)

text: Pyhän Martinuksen katedraali on kirkko nykyisessä Fozin kaupungissa Lugon maakunnassa Galician alueella Espanjassa. Sitä on kutsuttu Espanjan ensimmäiseksi katedraaliksi.


text: Sen piispanistuimen juuret voidaan jäljittää jo 500-luvulle, jolloin anglosakseja pakenevat kristityt britit perustivat alueelle hiippakunnan. Kolmesataa vuotta myöhemmin Dumion piispa haki turvaa linnamaisesta kirkosta, jonka on tulkittu olleen nykyisen rakennuksen edeltäjä, ja Mondoñedo oli vähän aikaa kahden hiippakunnan keskus. Viikinkien ja saraseenien hyökkäysten takia piispojen oli kuitenkin lähdettävä sieltä.


text: Kirkon nykyinen ulkonäkö on muodostunut useiden rakennusvaiheiden tuloksena 900-luvulta 1100-luvulle.


title: Luettelo suomalaisten yleisurheilijoiden maailmanennätyksistä

text: Tämä on luettelo suomalaisten yleisurheilijoiden tekemistä maailmanennätystuloksista. Luettelo sisältää Kansainvälisen yleisurheiluliiton IAAF:n hyväksymät viralliset maailmanennätykset nykyisissä yleisurheilun olympialajeissa.


title: NWHL

text: National Women's Hockey League eli NWHL on vuonna 2015 perustettu jääkiekon naisten ammattilaisliiga, jota pelataan Yhdysvalloissa. Neljä mukana olevaa joukkuetta ovat Buffalo Beauts, Boston Pride, New York Riveters ja Connecticut Whale. Liigan mestaruuspokaalia kutsutaan Isobel Cupiksi. Se on nimetty Lady Isobel Gathorne-Hardyn (o.s. Stanley) mukaan, jota pidetään eräänä maailman ensimmäisistä naisjääkiekkoilijoista.


title: NWHL

text: Dani Rylan on NWHL:n perustaja ja toimii tällä hetkellä myös liigan komissaarina. Neuvottelukuntaan kuuluvan Angela Ruggiero rooli liigan käynnistämisessä oli merkittävä.


title: NWHL

text: Boston Pride pelaa kotiottelunsa Allied Veterans Memorial Rinkillä, Everettissa, Massachusettsissa.


title: NWHL

text: 28. toukokuuta 2015 ilmoitettiin että Bobby Jay on palkattu joukkueen päävalmentajaksi. Aiemmin Jay on toiminut apuvalmentajana vuonna 2014 olympiahopeaa voittaneessa Yhdysvaltain naisten olympiajoukkueessa. Hän on ollut myös mukana Yhdysvaltain naisten jääkiekkomaajoukkueen valmentajaryhmässä MM-kisoissa vuosina 2012 ja 2013 sekä the Four Nations Cup -turnauksissa vuosina 2011-2013.


title: NWHL

text: Buffalo Beauts pelaa kotiottelunsa HarborCenterissä, joka sijaitsee NHL-joukkue Buffalo Sabres kotihallia vastapäätä kadun toisella puolella.


title: NWHL

text: Connecticut Whale pelaa kotiottelunsa Stamfordin Chelsea Piersissä.


title: NWHL

text: New York Riveters pelaa kotiottelunsa Twin Rinks Eisenhower Parkissa, joka sijaitsee East Meadowissa, New Yorkissa.


title: NWHL

text: NWHL:n ensimmäinen varaustilaisuus pidettiin Bostonissa kesäkuun 20. päivä. New York Riveters sai ensimmäisen, Connecticut Whale toisen, Boston Pride kolmannen, ja Buffalo Beauts neljännen varausvuoron.


title: NWHL

text: NWHL:n ensimmäinen kausi alkoi 17. lokakuuta 2015 ja päättyi pudotuspeleihin maaliskuussa 2016.


title: John McCormack (tenori)

text: John McCormack (1884 Athlone, Irlanti – 1945) oli irlantilais-amerikkalainen tenorilaulaja, jota pidetään yhtenä 1900-luvun alkupuolen suurimmista ooppera- ja liedlaulajista. Hän debytoi vuonna 1906 ja saavutti suurta suosiota Lontoon Covent Gardenissa ja New Yorkin Metropolitanissa, monilla konserteillaan ja erityisesti levytyksillään, joiden avulla hän nousi Enrico Caruson kaltaiseksi maailmantähdeksi.


title: Helsingin eurooppalainen koulu

text: Helsingin eurooppalainen koulu (ESH) on Eurooppa-koulujärjestelmään akkreditoitu koulu. Se on Opetushallituksen ylläpitämä koulu. Opetus jakaantuu kaksivuotiseen esikouluun, viisivuotiseen alakouluun ja seitsemänvuotiseen yläkoulu-lukioon. Koulussa on kolme kieliosastoa (suomenkielinen, englanninkielinen ja ranskankielinen).


title: Helsingin eurooppalainen koulu

text: Koulussa noudatetaan Eurooppa-koulujen opetussuunnitelmaa. Päättötutkintona on European Baccalaureate (EB) -tutkinto.


title: Ttr1 51

text: Ttr1 51 eli Emma on Valtion rautateiden käyttämä radantarkastusvaunu. Vaunu on otettu käyttöön heinäkuussa 2003 ja sen hankintahinta kohosi lähes neljään miljoonaan euroon. Vaunu korvasi entisen Emman roolissa olleen radantarkastusvaunun nimeltään "Et 66". Sen tehtävänä on tuottaa reaaliajassa erilaista tietoa muun muassa kiskojen kunnosta, radan geometriasta sekä ajolangan asemasta ja asennosta. Tarvittaessa Ttr1 51 pystyy tekemään rataosuuksien tarkastuksia yhdessä "Elliksi" kutsutun mittausvaunun kanssa. Pendolino-junien käyttämät rataosuudet se käy läpi kuusi, muiden matkustajajunien käyttämät kolme ja muut rataosuudet kaksi kertaa vuodessa. Vaunu voi tehdä mittaustehtäviä korkeintaan 120 kilometrin tuntinopeudella.


title: Panssarivaunujen historia

text: Panssarivaunujen historia alkaa ensimmäisestä maailmansodasta.


title: Panssarivaunujen historia

text: Ensimmäiset palveluskäyttöön otetut panssarivaunut suunniteltiin Isossa-Britanniassa ensimmäisen maailmansodan aikana vuonna 1915. Britannian amiraliteetti nimesi Mark I:n alkuaan ”maalaivaksi”, mutta sotasalaisuuden säilyttämiseksi vaunuja nimitettiin ”vesitankeiksi”. Vaunuja rakentaneen William Foster & Co. Ltd:n työntekijöille uskoteltiin, että he rakensivat vedenkuljetustankkeja Mesopotamiaan sijoitetuille joukoille, mistä on peräisin yleiseen käyttöön jäänyt nimitys ”tankki”. Mark I -vaunusta valmistettiin tykeillä aseistettua "male-" eli ”urosmallia” ja konekivääreillä aseistettua "female-" eli ”naarasmallia”. Mark I:n "Mother" (Äiti) -prototyypin testaukset alkoivat 29. helmikuuta 1916.


title: Panssarivaunujen historia

text: Panssarivaunuja käytettiin ensimmäisen kerran sotatilanteessa Sommen taistelussa 15. syyskuuta 1916. Taisteluun osallistui 49 brittien Mark I -panssarivaunua, mutta suurin osa vaunuista hajosi tai juuttui kiinni, koska ne eivät soveltuneet Sommen upottavaan mutaan. Vain yhdeksän vaunua pääsi saksalaisten asemiin asti. Vasta myöhemmässä Cambrain taistelussa panssarit näyttivät mahtinsa. Brittien Mark-sarja oli puutteistaan huolimatta ensimmäisen maailmansodan käytetyin panssari.


title: Panssarivaunujen historia

text: Ranska kehitteli omia panssareitaan pian brittien jälkeen. Näistä pienikokoinen Renault FT-17 oli edistyksellisin. Siinä oli kääntyvä torni ja moottori takana, kuten useimmissa myöhemmissä panssarivaunuissa.


title: Panssarivaunujen historia

text: Saksa keskittyi pikemminkin panssarintorjunnan kehittämiseen, mutta sodan loppuun mennessä saksalaisetkin olivat valmistaneet 20 kappaletta A7V-panssarivaunua. Lisäksi heillä oli käytössään useita kymmeniä ympärysvaltojen sotasaalisvaunuja. Ensimmäisen kerran panssarivaunut kohtasivat toisensa Villers-Bretonneux’n taistelussa 24. huhtikuuta 1918. Myös venäläiset kehittelivät Netopyr ja Vezdekhod- panssarivaunut.


title: Panssarivaunujen historia

text: Maailmansotien välisenä aikana panssarivaunujen kehitys jatkui eri suuntiin. Ranskalaiset ja brittiläiset kehittivät vaunuja, joiden tehtävänä oli jalkaväen etenemisen tukeminen. Brittiläiset kehittelivät useita uusia vaunuja, joista tunnetuin on Matilda II. Sen panssarointi ja muut tekniset ominaisuudet olivat omiaan jalkaväen tukemiseen. Vaunu oli kuitenkin hidas. Ranskalaisten vaunut olivat hyviä ja niitä oli paljon, mutta niiden käyttö oli hajanaista.


title: Panssarivaunujen historia

text: Saksalaiset ja neuvostoliittolaiset kehittivät panssarivaunuja entistä nopeammiksi ja liikuntakykyisemmiksi. Versailles’n rauhansopimuksessa määrättyjen rajoitusten vuoksi saksalaisten panssarivaunujen kehitys oli mahdollista vain Neuvostoliiton tuella. Neuvostoliiton varhaiset BT-sarjan panssarivaunut perustuivat aluksi yhdysvaltalaiseen Christie M1930 -panssarivaunuun, joita Neuvostoliitto osti kaksi kappaletta Yhdysvalloista.


title: Panssarivaunujen historia

text: Myös yhdysvaltalaiset kehittelivät omia vaunujaan, mutta kehitys eteni vasta toisen maailmansodan loppupuolella. Muita maita, joissa vaunuja tuotettiin merkittäviä määriä olivat muun muassa Puola ja Tšekkoslovakia.


title: Panssarivaunujen historia

text: Toisen maailmansodan aikana panssarivaunut kehittyivät huomattavasti. Saksalla oli sodan alussa käytössään nopeita, kevyesti panssaroituja ja aseistettuja vaunuja, kuten Panzerkampfwagen I. Omien panssarivaunujensa lisäksi Saksa sai haltuunsa Tšekkoslovakian T-35- ja T-38-panssarivaunut ja niitä tuottavat tehtaan. Saksan käytössä vaunut saivat nimet Panzerkampfwagen 35 ja Panzerkampfwagen 38.


title: Panssarivaunujen historia

text: Sodan aikana saksalaisten panssarivaunut kehittyivät panssaroinnin ja aseistuksen osalta raskaammiksi. Saksan panssarivaunujen kehitystä vaikeuttivat Adolf Hitlerin lupaukset, joiden vuoksi Saksa ei kyennyt keskittymään yhteen tai edes muutamaan hyvään vaunuun. Tilaukset hajautettiin eri yrityksille ja niiden välinen kilpailu teki yhteistyöstä mahdotonta. Panssarivaunujen merkitys oli erittäin suuri saksalaisten kehittämässä salamasodassa.


title: Panssarivaunujen historia

text:
Sodan aikana saksalaiset kehittivät hyviä ja toimivia vaunuja. Esimerkiksi Panzerkampfwagen IV:ä voidaan sanoa monestakin syystä yhdeksi sodan parhaimmista panssarivaunuista. Varsinaisten panssarivaunujen rinnalla saksalaisten käytössä oli rakenteeltaan yksinkertaisempi, kiinteätorninen rynnäkkötykki. Rynnäkkötykkien etuna oli panssarivaunuja edullisempi hinta. Lisäksi rynnäkkötykkien rakenne mahdollisti isompien ja tehokkaampien psv-kanuunoiden asentamisen pienemmille alustoille.
Saksan kevyet panssarivaunut osoittautuivat liian heikoiksi itärintamalla, jossa Neuvostoliitolla oli käytössään tehokkaita, huomattavasti raskaammin panssaroituja ja aseistettuja T-34- ja KV-1-vaunuja. Saksa joutuikin kehittämään niitä vastaan uusia panssarivaunuja. Kehittelyn tuloksena syntyivät Panther- ja Tiger-vaunut. Uudet panssarivaunut ajettiin rintamalle ilman kenttäkokeita, ja tämän vuoksi monet kärsivät erilaisista teknisistä ongelmista. Sodan loppupuolella ongelmat saatiin korjattua, mutta se tapahtui liian myöhään sodan päättyessä. Saksalla oli myös muutamia projekteja, jotka kuitenkin epäonnistuvat: esimerkiksi 188 tonnia painava raskas Maus.


title: Panssarivaunujen historia

text: Neuvostoliitossa panssarivaunujen kehitystyö oli erittäin onnistunutta. Panssarivaunun suojauksen kannalta merkittävä viisto etupanssari on neuvostoliittolaista alkuperää. Lisäksi neuvostovaunujen modernisointi oli erittäin yksinkertaista ja nopeaa. Esimerkiksi T-34:n ensimmäisessä mallissa T-34/76 oli 76 mm kanuuna, joka osoittautui tehottomaksi uusia saksalaisia panssarivaunuja vastaan. Niinpä T-34 sai uuden tornin ja 85 mm:n kanuunan (tyyppimerkintä T-34/85). Tämä toimenpide lisäsi T-34:n käyttöikää sodan loppuun saakka.


title: Panssarivaunujen historia

text: Britit suunnittelivat kahdenlaisia vaunuja ratsuväen mallin mukaan. Ensimmäinen tyyppi oli "infantry tank", vaunu jonka tarkoitus oli toimia yhteistyössä jalkaväen kanssa, tämä vastasi raskasta ratsuväkeä. Tässä vaunutyypissä oli vahva panssarointi ja hyvä aseistus, mutta se oli hidas; esimerkkejä tästä vaunutyypistä ovat Matilda II ja Churchill. Toinen tyyppi oli "cruiser tank", risteilijävaunu, jonka rooli oli sama kuin kevyen ratsuväen. Se oli nopea ja liikkuva, mutta sen aseistus oli kevyempi ja panssarointi heikompi. Esimerkkejä ”risteilijävaunuista” ovat Crusader ja Covenanter. Sodan edetessä tuotettiin voimakkaampia moottoreita, jotka takasivat raskaammillekin vaunuille hyvän liikkuvuuden.


title: Panssarivaunujen historia

text: Erillisistä jalkaväkivaunuista ja risteilijävaunuista luovuttiin lopulta. Tuloksena oli 1943 palvelukäyttöön otettu Cromwell, jossa oli hyvä panssarointi, tehokas tykki ja joka oli nopeampi kuin yksikään saman aikakauden taisteluvaunu. Cromwellista kehitettiin edelleen Charioteer ja juuri sotaan mukaan ehtinyt Comet, josta kylmän sodan aikana tuli pitkäksi aikaa myös Suomen panssarijoukkojen päävaunu.


title: Panssarivaunujen historia

text: Toisesta maailmansodasta alkaen panssarivaunut ovat toimineet itsenäisenä aselajina, ja ne ovat korvanneet kokonaan ratsuväen.


title: Panssarivaunujen historia

text: Sodan jälkeen panssarivaunujen kehittämistä jatkettiin, mutta se hidastui huomattavasti.


title: Joel Huertas

text: Joel Huertas (s. 1995) on espanjalainen jalkapalloilija, joka pelaa Espanjan huippujoukkue FC Barcelonan reservijoukkueessa FC Barcelona B:ssä. Huertasin pelipaikka on hyökkäävä keskikenttäpelaaja.


title: Joel Huertas

text: Huertas nostettiin kaudelle 2014–2015 junioreista aikuisiin. Hän pelasi kauden lainalla CF Badalonassa. Kaudeksi 2015-2016 Huertas ei mahtunut FC Barcelonan eikä FC Barcelona B:n kokoonpanoon joten hänet lainattiin Lleida Esportiuhun.


title: Quanzhou

text: Quanzhou (, pinyin: Quánzhōu Shì) on prefektuuritason kaupunki Kiinan Fujianin maakunnan kaakkoisosassa. Quanzhoun keskusta sijaitsee linnuntietä noin 145 kilometriä maakunnan pääkaupunki Fuzhousta lounaaseen. Prefektuurin pinta-ala on 11 244 neliökilometriä ja väkiluku 8,13 miljoonaa (2010).


title: Quanzhou

text: Kaupungissa 577 kilometriä pitkä Min Jiang -joki laskee mereen.


title: Quanzhou

text: Kaupunki rajoittuu lounaassa Xiamenin ja Zhangzhoun, lännessä Longyanin, pohjoisessa Sanmingin sekä koillisessa Fuzhoun ja Putianin prefektuuritason kaupunkeihin. Idässä kaupunkia rajaa Taiwaninsalmi.


title: Quanzhou

text: Piirikuntatasolla kaupunki jakautui (2010) 11 osaan seuraavasti:Piirikunnista mainittakoon esimerkiksi Anxi, jonka wulongin (oolong) ystävät tuntevat kotiseutuna Anxi Tie Guanyin -teelle eli ’Rautaiselle armon jumalattarelle’, joka luokitellaan yhdeksi Kiinan kymmenestä parhaimmasta teelaadusta.


title: Virhetarjonta

text: Virhetarjonta eli malpresentaatio tarkoittaa sikiön virheellistä sijaintia kohdussa synnytyksen lähestyessä tai käynnistyttyä. Virhetarjontoja on monenlaisia ja ne vaihtelevat lievistä (helposti korjattavissa tai komplikaatioriski alhainen) vakaviin. Erilaisia tarjontoja kutsutaan sen mukaan, mikä sikiön osa on "tarjonnassa" eli lähimpänä kohdunsuuta, esimerkiksi selkätarjonta, perätarjonta.


title: Tinaoksidi

text: Tinaoksidi eli tina(II)oksidi (SnO) on tina- ja oksidi-ionien muodostama epäorgaaninen ioniyhdiste. Yhdistettä käytetään muun muassa muiden tinayhdisteiden valmistamiseen, värillisten lasien valmistamiseen ja katalyyttinä orgaanisen kemian reaktioissa.


title: Tinaoksidi

text: Vedettömänä tinaoksidi on huoneenlämpötilassa mustaa tai punertavaa kiteistä ainetta. Näistä musta muoto niin kutsuttu α-SnO on pysyvämpi kuin metastabiili punainen β-SnO. Yhdiste ei liukene veteen, mutta liukenee helposti happoihin. Se liukenee myös väkeviin emäsliuoksiin muodostaen kompleksi-ioneja stanniiteja esimerkiksi [Sn(OH)] ja [Sn(OH)] ollen siis luonteeltaan amfoteerinen yhdiste. Kuumennettaessa noin 300 °C:n yhdiste hapettuu tinadioksidiksi ja reaktiossa vapautuu energiaa, mikä aiheuttaa valkoisen hehkun. Tinaoksidi sulaa 1 080 °C:n lämpötilassa disproportioituen metalliseksi tinaksi ja tinadioksidiksi. Tinaoksidi on melko voimakas pelkistin. Yhdisteestä tunnetaan myös kidevedellinen hydraatti (SnO·HO), jota usein nimitetään tina(II)hydroksidiksi.


title: Tinaoksidi

text: Tinadioksidia valmistetaan saostamalla emäksellä vesiliukoisen tina(II)yhdisteen, esimerkiksi Tina(II)kloridin, liuoksesta. Näin muodostuu hydraattia, joka voidaan muuntaa kidevedettömäksi tinaoksidiksi keittämällä vesisuspensiota tai kuumentamalla hydraattia hiilidioksidivirrassa.


title: Tinaoksidi

text: Tärkein tinaoksidin käyttökohde on muiden tina(II)yhdisteiden, kuten tina(II)fluoridin valmistus. Lisäksi yhdistettä käytetään punaisen lasin värjäämisen käytettyjä kuparioksidi-tinaoksidi- ja kultaoksidi-tinaoksidiseosten valmistamiseen. Tinaoksidin ja zirkoniumoksidin muodostamaa geeliä käytetään eräiden maalien ominaisuuksien parantamiseen. Orgaanisissa synteeseissä yhdistettä käytetään pelkistimenä ja katalyyttinä.


title: Comrades

text: Comrades on vuonna 1986 ensi-iltansa saanut Bill Douglasin ohjaama ja käsikirjoittama brittiläinen historiallinen draamaelokuva, jonka keskeisissä rooleissa ovat muun muassa Robin Soans, William Gaminara, Stephen Bateman, Philip Davis, James Fox, Robert Stephens ja Vanessa Redgrave. "Comrades" jäi Bill Douglasin viimeiseksi elokuvaksi, sillä hän kuoli syöpään 57-vuotiaana vuonna 1991.